open-index/open-wikipedia-markdown huggingface dataset:
ഈശാനമംഗലം ശ്രീ മഹാവിഷ്ണു ക്ഷേത്രം

ലഘുചിത്രം|ക്ഷേത്രത്തിൻറെ പഴയകാല ചിത്രം
കേരളത്തിലെ കണ്ണൂർ ജില്ലാ‍ തലസ്ഥാനത്തു നിന്നും 12 കിലോമീറ്റർ ദൂരെയാണ് **ഈശാനമംഗലം ശ്രീ മഹാവിഷ്ണു ക്ഷേത്രം**. പരശുരാമനാൽ പ്രതിഷ്ഠിതമായെന്നു വിശ്വസിച്ചുവരുന്ന ഒരു പുരാതന ക്ഷേത്രം കൂടിയാണ്. കണ്ണൂർ ജില്ലയിൽ തളിപ്പറമ്പ് താലൂക്കിൽ ചേലേരി വില്ലേജിൽ ഈ ക്ഷേത്രം സ്ഥിതിചെയ്യുന്നു. 

പടിഞ്ഞാറ് ദർശനമായിട്ടുള്ള ക്ഷേത്രമാണിത് *[ഋഷഭയോനി]*. ശ്രീകോവിൽ ചതുരാകൃതിയിൽ *[Square]* ഒറ്റനിലയിലുള്ളതാണ് *[ഏകതല].*

## ക്ഷേത്ര ഘടന
പഞ്ച പ്രാകാരങ്ങളോടെയുള്ള, ഷഢാധാരപ്രതിഷ്‌ഠയുള്ള ഈ ക്ഷേത്രത്തിൽ ഉപദേവന്മാരും ദിക്ക്പാലകന്മാരെയും സപ്തമാതൃക്കളെയും പ്രതിഷ്ഠിച്ച് പരിപാലിച്ചുവരുന്നു. 

## ക്ഷേത്രാചാരങ്ങൾ
കേരള ബ്രാഹ്മണ സമ്പ്രദായത്തിലുള്ള പൂജാ ചടങ്ങുകൾ ആണ് ക്ഷേത്രത്തിൻ്റെ പാരമ്പര്യം.  

## ശ്രീ ഈശാനമംഗലം ദേവസ്വം
ഈ ക്ഷേത്രം ഈശാനമംഗലം ഊരായ്‌മ ദേവസ്വത്തിൻറെ ഉടമസ്ഥതയിലുള്ള ക്ഷേത്രമാണ്. 

ഈശാനമംഗലം ദേവസ്വം ഉടമ ഊരാളന്മാർ താഴെ പറയുന്ന കേരള ബ്രാഹ്മണ കുടുംബങ്ങളാണ്:

# ഓലാത്ത് പന്നിയോട്ടില്ലം
# മംഗലശ്ശേരി ഇല്ലം 

## മാഹാത്മ്യം
ഈശാനമംഗലം, ഐതിഹ്യങ്ങളനുസരിച്ച് പരശുരാമൻ സൃഷ്ടിച്ച അറുപത്തിനാല് ബ്രാഹ്മണ ഗ്രാമങ്ങളിൽ ഒന്നാണ്.

## പ്രതിഷ്ഠകൾ

# മഹാവിഷ്‌ണു
# ഗണപതി
# നാഗം

## പ്രധാന വഴിപാടുകൾ

# പുഷ്പാഞ്ജലി 
# തുളസിമാല 
# പാൽപ്പായസം 
# ശർക്കരപ്പായസം 
# ഗണപതി ഹോമം 

## പ്രധാന ആഘോഷങ്ങൾ

# വാർഷികോത്സവം - ധനു 6 മുതൽ 10 വരെ.
# പ്രതിഷ്‌ഠാദിനം     

## വിശേഷ ദിവസങ്ങൾ [വിഷ്ണുവിന്]
# വ്യാഴാഴ്ചകൾ
# തിരുവോണം

## എത്തിചേരാനുള്ള വഴികൾ

* കണ്ണൂർ നഗരത്തിൽനിന്ന് പുലൂപ്പിക്കടവ് പാലം വഴി ദൂരം 12 കിലോമീറ്റർ. 
* കണ്ണൂർ വിമാനത്താവളത്തിൽനിന്ന് മുണ്ടേരിക്കടവ് പാലം വഴി 28 കിലോമീറ്റർ.
* ദേശീയപാത നമ്പർ-66 ൽ ധർമ്മശാലയിൽനിന്ന് -പറശ്ശിനിക്കടവ് പാലം വഴി 10 കിലോമീറ്റർ.
* ദേശീയപാത നമ്പർ 66 ൽ  ചിറക്കലിൽ-പുതിയതെരുവിൽനിന്ന് 9 കിലോമീറ്റർ.

## അവലംബം

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
മഴക്കുഴി

ജലസംരക്ഷണത്തിനുള്ള ലളിതമായ ഒരു സംവിധാനമാണ് മഴക്കുഴികൾ. ഒഴുകി നഷ്ടപ്പെടുന്ന മഴവെള്ളം താൽക്കാലികമായി ശേഖരിച്ചുനിർത്തി ക്രമത്തിൽ മണ്ണിലേക്കിറക്കുന്നതിന് നിശ്ചിത വലിപ്പത്തിൽ സ്ഥലത്തെ മണ്ണുമാറ്റി ഉണ്ടാക്കുന്ന നിർമിതികളാണ് ഇവ. ഭൂമിയിൽ വീഴുന്ന മഴവെള്ളം വീഴുന്നിടത്തു തന്നെ ശേഖരിച്ച് ഭൂമിയിലേക്ക്  താഴാനുള്ള അവസരമൊരുക്കാനാണ് മഴക്കുഴികൾ നിർമ്മിക്കുന്നത് , 

## മഴക്കുഴി നിർമ്മാണം

ചരിവു കുറഞ്ഞ പ്രദേശങ്ങളും പറമ്പുകളുമാണ് മഴക്കുഴി നിർമ്മിക്കാൻ അനുയോജ്യമായ സ്ഥലം. പന്ത്രണ്ട് ശതമാനം വരെ ചരിവുള്ള പ്രദേശങ്ങൾ മഴക്കുഴികൾ നിർമ്മിക്കാവുന്നവയാണ്.

2x2x2 മുതൽ എത്ര കൂടിയ വലിപ്പത്തിലും കുഴികളുണ്ടാക്കാം. എങ്കിലും രണ്ടുമീറ്റർ വീതം നീളവും വീതിയും താഴ്ചയുമാണ് മഴക്കുഴികളുടെ കൂടിയ വലിപ്പം. പറമ്പുകളിൽ വീഴുന്ന മഴ ഒരു പ്രത്യേക ചാലുനിർമ്മിച്ച് ഈ കുഴികളിൽ സംഭരിക്കുന്നു. കിണറുകൾ, കുളങ്ങൾ എന്നിവയ്ക്കു മുകളിലായാണ് മഴക്കുഴികൾ ഉണ്ടാക്കുക. ഇതുവഴി ഭൂമിയിൽ സംഭരിക്കുന്ന വെള്ളം വേനൽകാലങ്ങളിൽ ഗുണം ചെയ്യാനാണിത്. ഇതിലൂടെ മഴയുടെ നാടായ കേരളത്തിൽ ലഭിക്കുന്ന ജലത്തിൻറെ നല്ലൊരു ഭാഗവും ഭൂഗർഭജലമായി മാറും.

മഴക്കുഴികളിൽ മാലിന്യങ്ങൾ നിക്ഷേപിക്കരുത്. അതുപോലെ കുഴികളിൽ മണ്ണുനിറയുമ്പോൾ കോരിമാറ്റുകയും വേണം.

## ജലസംരക്ഷണം ജനരക്ഷയ്ക്ക്
2013 ൽ സംസ്ഥാന ആസൂത്രണ ബോർഡും‍ കിലയും സംയുക്തമായാണ് ജലസംരക്ഷണം ജനരക്ഷയ്ക്ക് എന്ന പദ്ധതിയുടെ ഭാഗമായി രണ്ടു കോടി മഴക്കുഴികൾ നിർമ്മിക്കാൻ തീരുമാനിച്ചത്. ലോക പരിസ്ഥിതിദിനമായ ജൂൺ അഞ്ചിന് ആരംഭിച്ച പദ്ധതിയുടെ മേൽനോട്ടം പഞ്ചായത്ത് രാജ് സ്ഥാപനങ്ങളുടെയും സന്നദ്ധസംഘടനകളുടെയും കൂട്ടായ്മയിലൂടെയാണ് പ്രാവർത്തികമാക്കിയത്, 
## അവലംബം

വർഗ്ഗം:പരിസ്ഥിതിസംരക്ഷണം
വർഗ്ഗം:ജലസംരക്ഷണപ്രവർത്തനം
വർഗ്ഗം:മഴ
വനശക്തി

**വനശക്തി (Vanashakti)** എന്നത് മുംബൈ ആസ്ഥാനമായുള്ള സർക്കാരിതര ധർമ്മസ്ഥാപനമാണ്. മീനാക്ഷി മേനോൻ, നമിത റോയ് ഘോഷ്, പീറ്റർ ആർമൻഡ് മേനോൻ എന്നിവർ ചേർന്ന് സ്ഥാപിച്ചതാണ്. 
വനം, തണ്ണിർത്തടം, വന്യജീവി ഇടനാഴി, പരിസ്ഥിതി വിഷയങ്ങളിൽ ബോധവൽക്കരണം, പുഴകളെ സംരക്ഷിക്കലും പുനർജീവിപ്പിക്കലും ജൈവവൈവിദ്ധ്യ പ്രദേശങ്ങളിലെ ഖനനനിയന്ത്രണം എന്നിവയാണ് ഉദ്ദേശം. കാടരുമായി ചേർന്ന് ജൈവവൈവിദ്ധ്യ സംരക്ഷണത്തിലും ശ്രമം നടത്തുന്നുണ്ട്. കാട്ടിൽ നിന്ന് ഉപജീവനം നടത്തുന്നവരും തീരദേശ സമൂഹത്തിലും ഉള്ളവരുടെ ജീവനത്തിന് സഹായിക്കനുള്ള ശ്രമവും നടത്തുന്നുണ്ട്.
2010 മുതൽ സ്റ്റാലിൻ ദയാനന്ദ് എന്നപരിസ്ഥിതി പ്രവർത്തകൻ ഡയറക്ടറയി എല്ലാ പ്രവർത്തനത്തിനും ചുക്കാൻ പിടിക്കുന്നു..

### പുറത്തേക്കുള്ള കണ്ണികൾ
*Official Site 
*Youtube Channel
 
## അവലംബം

വർഗ്ഗം:പ്രകൃതി സംരക്ഷണം ഇന്ത്യയിൽ
കറ്റിംബൌ ദേശീയോദ്യാനം

**കറ്റിംബൌ ദേശീയോദ്യാനം**&nbsp;(പോർച്ചുഗീസ്:&nbsp;*Parque Nacional do Catimbau*) ബ്രസീലിലെ ബ്രസീലിലെ പെർണാമ്പുക്കോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ഇത് കാറ്റിൻഗ വർഗ്ഗത്തിലുള്ള മരുഭൂ സസ്യങ്ങൾ ചുണ്ണാമ്പുകൽ ഗുഹകൾ, ചരിത്രാതീതകാല കലാരൂപങ്ങൾ തുടങ്ങിയവ സ്ഥിതിചെയ്യുന്നതുമായ വർഷത്തിൽ കുറച്ചു മാത്രം മഴ കിട്ടുന്ന ഒരു മേഖലയെ സംരക്ഷിക്കുന്നു.

## സ്ഥാനം
ഈ ദേശീയോദ്യാനം പെർണാമ്പുക്കോ സംസ്ഥാനത്തെ ബൂയിക്വെ&nbsp;(17.6%),&nbsp;ഇബിമിറിം&nbsp;(40.41%) റ്റുപാനാറ്റിൻഗ&nbsp;(41.99%) എന്നീ മുനിസിപ്പാലിറ്റികളിലായി വിഭജിക്കപ്പെട്ടുകിടക്കുന്നു. ഈ ദേശീയോദ്യാനത്തിൻറെ വിസ്തീർണ്ണം 62,300 ഹെക്ടറാണ് (154,000 ഏക്കർ). ഇത്&nbsp;ഹൈവേ BR-110&nbsp;ന് തെക്കായി ക്രൂസെയ്‍റോ ഡൊ നോർഡെസ്റ്റാ പട്ടണത്തിനു സമീപത്തായി നിലനിൽക്കുന്നു. ഈ ദേശീയോദ്യാനത്തിനു തെക്കു ദിക്കിൽ കാപ്പിനാവ തദ്ദേശീയ ഭൂഭാഗം സ്ഥിതിചെയ്യുന്നു.

## ചിത്രശാല

File:Formações rochosas no Vale do Catimbau.jpg
File:Igrejinha - Vale do Catimbau.jpg
File:Paredão rochoso no Vale do Catimbau.jpg
File:Mar de Pedra.JPG


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
കാവെർനാസ് ഡൊ പെര്വാക്കു ദേശീയോദ്യാനം

**കാവെർനാസ് ഡൊ പെരാക്കു ദേശീയോദ്യാനം** (പോർച്ചുഗീസ് : *Parque Nacional Cavernas do Peruaçu*) ബ്രസീലിലെ മിനാസ് ഗെറൈസ് സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം ഇതിലെ വലിയ ചുണ്ണാമ്പുകല്ലു ഗുഹകളാൽ പ്രസിദ്ധമാണ്.

## സ്ഥാനം
ഈ ദേശീയോദ്യാനത്തിൻറെ വിസ്തൃതി  ആണ്. 1999 സെപ്റ്റംബർ 21 നു രൂപീകരിക്കപ്പെട്ട ഈ ദേശീയോദ്യനാത്തിൻറെ ഭരണം നടത്തുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ്. ഈ ദേശീയോദ്യാനം മിനാസ് ഗെറൈസ് സംസ്ഥാനത്തിനു വടക്കുള്ള ജനുവരിയ, ഇറ്റക്കറമ്പി, സാവോ ജൊവാവോ ഡാസ് മിസ്സോയെസ് തുടങ്ങിയ മുനിസിപ്പാലിറ്റികളുടെ ഭാഗങ്ങൾ ഉൾക്കൊള്ളുന്നു. സമീപത്തായി സ്റ്റേറ്റ് ഫോറസ്ട്രി ഇൻസ്റ്റിറ്റ്യൂട്ടിൻറെ ഭരണത്തിലുള്ള വെരെഡാസ് സംസ്ഥാന പാർക്ക്, ക്സാക്രിയാമ്പ ഇന്ത്യൻ റിസർവ്വ് എന്നിവ സ്ഥിതിചെയ്യുന്നു.

## ചിത്രശാല

File:Peruaçú.JPG|Cave entrance
File:Eram os deuses astronaustas?.JPG|Rock painting in Janelão cave
File:Dolina dos Macacos.JPG|Dolina dos Macacos sinkhole


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ജനുവരിയ

**ജനുവരിയ,** ബ്രസീലിലെ മിനാസ് ഗെറൈസ് സംസ്ഥാനത്തു സ്ഥിതിചെയ്യുന്ന ഒരു മുനിസിപ്പാലിറ്റിയാണ്. ഈ മുനിസിപ്പാലിറ്റി സാവോ ഫ്രാൻസിസ്കോ നദീതീരത്താണ് സ്ഥിതിചെയ്യുന്നത്. ഇവിടുത്തെ ജനസംഖ്യ 64,985  ആണ് (IBGE 2007) മുനിസിപ്പാലിറ്റിയുടെ ആകെ വിസ്തീർണ്ണം 6,691 ചതുരശ്ര കിലോമീറ്ററാണ്.

## അവലംബം
വിണ്ണൈത്താണ്ടി വരുവായാ

ഗൗതം വാസുദേവ് ​​മേനോൻ സംവിധാനം ചെയ്ത് 2010-ൽ പുറത്തിറങ്ങിയ ഒരു തമിഴ് സംഗീത - റൊമാന്റിക് ചലച്ചിത്രമാണ് **വിണ്ണൈത്താണ്ടി വരുവായാ**.സിലമ്പരസനും തൃഷ കൃഷ്ണനും പ്രധാന വേഷങ്ങളിൽ അഭിനയിച്ചിരിക്കുന്നു.സിനിമ വിതരണം ചെയ്തിരിക്കുന്നത് ഉദയനിധി സ്റ്റാലിനാണ്.സംഗീത സംവിധാനം നിർവഹിച്ചിരിക്കുന്നത് എ.ആർ. റഹ്‌മാൻനാണ്.മനോജ് പരമഹംസ ഛായാഗ്രാഹണവും, ആന്റണി ഗോൺസാൽവ്സ് എഡിറ്റിംഗും നിർവഹിച്ചിരിക്കുന്നു.

## അഭിനേതാക്കൾ
*സിലമ്പരസൻ - കാർത്തിക് ശിവകുമാർ 
*തൃഷ കൃഷ്ണനും - ജെസ്സി തെക്കേകുട്ടു 
*വി ടി വി ഗണേഷ് - ഗണേഷ്
*ബാബു ആന്റണി - ജോസഫ് തെക്കേകുട്ടു
*കിറ്റി - ശിവകുമാർ
*അർജുന - ജെറി തെക്കേകുട്ടു
*ഉമാ പദ്മനാഭൻ - Mrs. ശിവകുമാർ
*ലക്ഷ്മി രാമകൃഷ്ണൻ - തെരേസ തെക്കേകുട്ടു
*തൃഷ അലക്സ് - കർത്തിക്കിന്റെ സഹോദരി
*കെ.എസ്. രവികുമാർ - ഡയറക്ടർ
*സാമന്ത രൂത്ത് പ്രഭു - നന്ദിനി
*നാഗ ചൈതന്യ - ആക്ടർ
*പ്രദീപ് കോട്ടയം - ജോർജ്
*ജനനി അയ്യർ - അസിസ്റ്റന്റ് ഡയറക്ടർ

വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
ആധാരമെഴുത്ത്

മനുഷ്യന്റെ ബുദ്ധിവികാസം സംഭവിച്ച കാലം മുതൽക്കുതന്നെ കരണങ്ങൾ ചമക്കലും സൂക്ഷിപ്പും നിലവിലുണ്ടായിരുന്നു എന്ന് കരുതേണ്ടിയിരിക്കുന്നു. തീരുമാനങ്ങളുടെ വ്യക്തതക്കും കൃത്യതക്കും പിന്നീടുള്ള വിശകലനത്തിനും സഹായകമാകുവാൻ വേണ്ടിയാണ് ഇത്തരത്തിലുള്ള രേഖപ്പെടുത്തലുകൾ ഉപയോഗിച്ചിരുന്നത്.ആവശ്യമായ മുദ്രകളിൽ എഴുതിയതോ പൊന്തിച്ചടിച്ചതോ ആയ എന്തു രേഖപ്പെടുത്തലിനെയും/കരണത്തെയും പൊതുവായി ആധാരം എന്ന് പറയുന്നു.
കാലാന്തരത്തിൽ തുകലിലും ഓലയിലും പിന്നീട് കടലാസുകളിലും ഇവ രേഖപ്പെടുത്തി സൂക്ഷിച്ചു കൊണ്ടിരിക്കുന്നു. പ്രാചീന കാലത്തുണ്ടായിരുന്നതിൽ നിന്ന് വ്യത്യസ്തമായി ഇന്ന് ഇത്തരം കരണങ്ങൾ പ്രമാണങ്ങൾ എന്നിവ ചമയ്ക്കുന്നത് ഒരു തൊഴിൽ മേഖലയായി ഉരുത്തിരിഞ്ഞിട്ടുണ്ട്. ഇത്തരം ആളുകൾ സർക്കാർ അംഗീകരിച്ച ലൈസൻസികളായി രാജ്യമെങ്ങും തൊഴിലെടുക്കുന്നു.

കേരളത്തിൽ ഏറ്റവുമധികം റവന്യൂ വരുമാനം സർക്കാരിന് നേടിക്കൊടുക്കുന്ന മൂന്നാമത്തെ വകുപ്പാണ് റജിസ്ട്രേഷൻ വകുപ്പ് . അതിന്റെ മോണിട്ടറിങ്ങിന് കീഴിൽ റജിസ്ട്രേഷൻ നിയമങ്ങൾക്ക് വിധേയരായാണ് ഇത്തരം ഏജൻസികൾ പ്രവർത്തിക്കുന്നത്. ഇത്തരം ഏജന്റുകൾ വസ്തു റജിസ്ട്രേഷൻ വിവാഹ റജിസ്ട്രേഷൻ മുതലായി റജിസ്ട്രേഷൻ വകുപ്പിൽ‍‍ നിന്ന് പൊതുജനങ്ങൾക്ക് ലഭ്യമാക്കേണ്ടുന്ന ഏത് സേവനങ്ങളും നിശ്ചിത ഫീസ് ഈടാക്കിക്കൊണ്ട് ചെയ്തു കൊടുക്കുന്നു. ഇവർക്ക് നിശ്ചിതമായ അധികാരപരിധികളുമുണ്ട്. കക്ഷികൾ കൊണ്ടുവരുന്ന കരണങ്ങളുടെയുടെയും തിരിച്ചറിയൽ രേഖകളുടെയും അനന്യതയും സൂക്ഷ്മതയും കൃത്യതയും സത്യസന്ധതയും പരിശോധിച്ചും  നിയമാനുസൃതമായി ഫീസുകൾ ഒടുക്കാൻ സഹായിച്ചും ഇടപാടുകൾ സത്യസന്ധമായി നടത്തേണ്ടത് ഇവരുടെ ഉത്തരവാദിത്തമാണ്.

ഇത്തരം ഏജൻസികളായി ലൈസൻസ് സമ്പാദിക്കുന്നതിനായി റജിസ്ട്രേഷൻ വകുപ്പ് നടത്തുന്ന പരീക്ഷകൾ ജയിക്കേണ്ടതുണ്ട്. ആധാരം എഴുതുന്നതിനും തയ്യാറാക്കുന്നതിനും വ്യത്യസ്ത ലൈസൻസുകളാണുള്ളത്. ആധാരം തയ്യാറാക്കൽ ലൈസൻസി ഒപ്പിട്ട് സാക്ഷ്യപ്പെടുത്താത്ത ആധാരങ്ങൾ റജിസ്ട്രേഷന് യോഗ്യമല്ല. ഇതു കൂടാതെ നിലവിൽ പ്രാക്ടീസ് ചെയ്തു കൊണ്ടിരിക്കുന്ന നിയമബിരുദധാരികൾക്കും ഇടപാടുകൾ നടത്തുന്ന കക്ഷികൾക്കും ആധാരം "തയ്യാറാക്കാൻ" അധികാരമുണ്ട്.ഇതു കൂടാതെ റജിസ്ട്രേഷൻ വകുപ്പിൽ നിന്ന് വിരമിക്കുന്ന ജീവനക്കാർക്കും അവർ അപേക്ഷിക്കുന്ന പക്ഷം ലൈസൻസ് നൽകുന്നുണ്ട്.

വളരെയധികം അറിവും പരിചയവും കൃത്യനിർവ്വഹണശേഷിയും സൂക്ഷ്മതയും അനിവാര്യമായ തൊഴിൽമേഖലയാണിത്. ചെറിയ പിഴവുകൾ പോലും കക്ഷികൾക്ക് ഭീമമായ നഷ്ടം വരുത്തിവെക്കും എന്നതിനാൽത്തന്നെ ആധാരമെഴുത്തുകാരൻ നിസ്വനോ പാപ്പരോ ബുദ്ധിവൈകല്യമോ മാനസിക തകരാറുകളോ മറ്റോ ഉള്ള വ്യക്തിയായിരിക്കരുത് എന്ന് നിബന്ധനകൾ നിലവിലുണ്ട്. റജിസ്ട്രേഷൻ നിയമങ്ങളും സ്റ്റാമ്പ് നിയമങ്ങളും അടങ്ങിയ ചോദ്യങ്ങൾക്ക് കൃത്യമായി ഉത്തരം രേഖപ്പെടുത്തിയാലേ പരീക്ഷയിൽ ജയിക്കാനാകൂ എന്നിരുന്നാലും കൃത്യമായ പഠനസഹായികളോ പരിശീലന പദ്ധതികളോ ഈ തൊഴിലിനില്ല എന്നതും ഈ തൊഴിൽ മേഖലയെ പൊതുജനത്തിൽ നിന്ന് അന്യമാക്കുന്നു.

ഈയടുത്ത കാലത്തായി ആധാരമെഴുത്തിനെ സുതാര്യമാക്കുന്നതിനും കാലാനുസൃതമായ മാറ്റങ്ങൾ വരുത്തുന്നതിനും ആധാരമാതൃകകൾ ഏകീകരിക്കുന്നതിനുമായി റജിസ്ട്രേഷൻ വകുപ്പ് റജിസ്ട്രേഷൻ നടപടികളെ ഓൺലൈൻവൽക്കരിച്ചിട്ടുണ്ട്. എന്ന വിലാസത്തിൽ വിശദവിവരങ്ങൾക്കായി സന്ദ‍ർശിക്കാം.
സുന്ദരിക്കണ്ടൽ

വർഗ്ഗം:കണ്ടലുകൾ
വർഗ്ഗം:ഇന്ത്യയിലെ വൃക്ഷങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
മാൽവേസിയ കുടുംബത്തിൽ പെട്ട ഒരു കണ്ടൽ ചെയിയാണ് **സുന്ദരിക്കണ്ടൽ**. ഇതിന്റെ ശാസ്ത്രനാമം ഹെരിറ്റേറിയ ഫോംസ് എന്നാണ്. സുന്ദർ, സുന്ദ്രി, ജെക്കനാസോ എന്നീ പ്രാദേശിക നാമങ്ങളിലും അറിയപ്പെടുന്നു. ഇന്ത്യാ-ബംഗ്ലാദേശേ് പ്രദേശത്തായി വ്യാപിച്ച് കിടക്കുന്ന സുന്ദർബനിലെ പ്രധാന കണ്ടൽ ഇനമാണിത്. സുന്ദർബന്റെ 70% ഈ സസ്യത്താൽ നിറഞ്ഞതാണ്. മരത്തടിക്കായി പ്രയോജനപ്പെടുത്തുന്ന ഒരു പ്രധാന വൃക്ഷമാണിത്. അമിതമായി വെട്ടിയെടുക്കുന്നത് മൂലവും ഗംഗാതടത്തിലെ ഒഴുക്കിന്റെ മാറ്റം, ഉപ്പ് കയറ്റം, തീരദേശ നിർമ്മാണങ്ങൾ എന്നിവ മൂലവും ഇവ വംശനാശത്തെ നേരിടുന്നു. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആ‍ൻഡ് നാച്ചുറൽ റിസോഴ്‌സ് ഈ സസ്യ ഇനത്തിനെ വംശനാശം നേരിടുന്നവയുടെ പട്ടികയിൽ ഉൾപ്പെടുത്തിയിട്ടുണ്ട്.

## വിവരണം
15 മുതൽ 25 മീറ്റർ വരെ (49 മുതൽ 82 വരെ അടി) ഉയരത്തിൽ വളരുന്ന ഇടത്തരം വലിപ്പമുള്ള വൃക്ഷമാണ് സുന്ദരിക്കണ്ടൽ. വേരുകൾ ആഴം കുറഞ്ഞതും, പടരുന്നതും ശ്വസനവേരുകളെ സൃഷ്ടിക്കുന്നവയുമാണ്. തടിയിൽ നിന്നും താങ്ങുവേരുകൾ വളരുന്നു. ലംബമായി വിണ്ട് കാണപ്പെടുന്ന പുറംതൊലി ചാരനിറമാണ്. 2 മീറ്റർ (6 അടി 7 ഇഞ്ച്) നീളമുള്ള മരങ്ങൾ കാണാറുണ്ട്. എന്നാൽ ഈ മരങ്ങൾ തടിയ്ക്കായി വൻതോതിൽ മുറിച്ച് മാറ്റപ്പെടുന്നു. തായ്‌ത്തടി കുറച്ച് വലിയ ശാഖകളായി പിരിഞ്ഞിരിക്കുന്നു. ഇലകൾ അണ്ഡാകൃതിയായതും തണ്ടുകളുടെ അറ്റത്ത് ധാരാളമായി കൂടിയിരിക്കുകയും ചെയ്യുന്നു. പിങ്ക് അല്ലെങ്കിൽ ഓറഞ്ച് മണിയുടെ ആകൃതിയിലുള്ള പൂക്കൾക്ക് ഓരോന്നിനും ശരാശരി 5 മി.മീ (0.2 ഇഞ്ച്) ആണ്നീളം. പൂക്കൾ കുലകളായി രൂപംകൊള്ളുന്നു, ഓരോ കുലയിലും ആൺപൂക്കളും പെൺപൂക്കളും കാണപ്പെടുന്നു. 5 സെ.മി നീളവും (2 ഇഞ്ച്) 3.8 സെന്റീമീറ്റർ (1.5 ഇഞ്ച്) വീതിയുമുള്ള കായ്കൾ കാണപ്പെടുന്നു. കായ്കൾ ജൂൺ മുതൽ ഓഗസ്റ്റ് വരെയുള്ള മാസങ്ങളിൽ പാകമാകുകയും മുളയ്ക്കകയും ചെയ്യുന്നു.

## ആവാസവും വിതരണവും
സുന്ദരിക്കണ്ടലുകൾ ഇന്തോ-പസഫിക് തീരത്തായുള്ള പ്രദേശങ്ങളിലാണുള്ളത്, ഇന്ത്യയുടെ കിഴക്കൻ തീരങ്ങളിൽ നിന്ന് ബംഗ്ലാദേശ്, മലേഷ്യ വഴി മ്യാൻമർ, തായ്‌ലൻഡ് എന്നീ രാജ്യങ്ങളിലൂടെ വ്യാപിക്കുന്നു. മറ്റു സസ്യജന്യങ്ങളുമായി താരതമ്യം ചെയ്യുമ്പോൾ, കുറഞ്ഞ ഉപ്പുവെള്ളമുള്ള പ്രദേശങ്ങളിലും, വേലിയേറ്റത്തിൽ മാത്രം നനയ്ക്കപ്പെടുന്ന വരണ്ടമണ്ണിലും വളരുന്നു. ചെളിമണ്ണിൽ തഴച്ച് വളരുന്ന പ്രധാന കണ്ടൽ സസ്യമാണിത്. എക്കലടിഞ്ഞ് രൂപം കൊള്ളുന്ന മൺദ്വീപുകളുടെ താഴ്ന്ന ഭാഗങ്ങളിൽ വളരുന്നു. സുന്ദർബൻസ് മേഖലയയ്ക്ക് ആ പേര് ലഭിച്ചത് ഈ സസ്യത്തിന്റെ വർദ്ധിച്ച സാന്നിദ്ധ്യം മൂലമാണ്.

## അവലംബം
സാബിറാബാദ് (നഗരം)

അസർബെയ്ജാനിലെ സാബിറാബാദ് ജില്ലയുടെ തലസ്ഥാന നഗരമാണ് **സാബിറാബാദ്** - **Sabirabad** ( **Galagayin**, **Petropavlovka**, **Petropavlovskoye**, **Ssabirabad** എന്നീ പേരുകളിലും അറിയപ്പെടുന്നു). പ്രമുഖ അസെർബെയ്ജാൻ കവിയായിരുന്ന മിർസ അലിഅക്ബറിന്റെ സ്മരണാർത്ഥമാണ് ഈ നഗരത്തിന് സാബിർ ആബാദ് എന്ന് പേര് നൽകിയത്.
## തദ്ദേശീയരായ പ്രമുഖർ
* **ലുറ്റ്ഫിയർ ഇമാനോവ്** - അസർബെയ്ജാനി സോവിയറ്റ് ഗായകൻ - 1977ൽ യുഎസ്എസ്ആറിലെ ജനകീയ കവിയായി തിരഞ്ഞെടുക്കപ്പെട്ടു.
## റ്റെലിഡ
അറെക്‌സസ്, കുറ നദികളുടെ സംഗമ പ്രദേശത്ത് സ്ഥിതി ചെയ്യുന്ന അസെർബെയ്ജാനിലെ പുരാതന വ്യാപാര നഗരമായിരുന്നു റ്റെലിഡ - Teleda. ഇപ്പോൾ സാബിറാബാദ് നഗരത്തിന്റെ വടക്കൻ നഗര പ്രദേശത്താണ് ഇത് സ്ഥിതിചെയ്യുന്നത്.

## അവലംബം

## പുറംകണ്ണികൾ
*
*World Gazetteer: Azerbaijan &ndash; World-Gazetteer.com

വർഗ്ഗം:അസർബെയ്ജാനിലെ നഗരങ്ങൾ
അരിക്കുരിയ

കാസറഗോ‍ഡ് ജില്ലയുടെ ചില ഭാഗങ്ങളിൽ പണ്ടു കാലത്ത് അരി കഴുകുന്നതിന് വേണ്ടി  ഈറ്റ കൊണ്ട് പ്രത്യേകം നിർ‍മ്മിച്ച് ഉപയോഗിച്ചിരുന്ന ഒരു പാത്രമാണ് **അരിക്കുരിയ** എന്ന് അറിയപ്പെടുന്നത്. ഏകദേശം ഒരടി മുതൽ ഒന്നരയടി വരെ ഉയരത്തിൽ രണ്ടടിയോളം ചുറ്റളവിൽ, വായ് ഭാഗം വൃത്താകൃതിയിലും അടിഭാഗം ചതുരാകൃതിയിലും ആണ് ഇത് നിർമ്മിക്കുന്നത്. സദ്യയ്ക്കും മറ്റും ചോറ് വിളമ്പാനും ഇത് ഉപയോഗിച്ചിരുന്നു.
## അവലംബം


വർഗ്ഗം:കേരളത്തിലെ അടുക്കള ഉപകരണങ്ങൾ
മണിപ്പൂർ പീപ്പിൾസ് പാർട്ടി

മണിപ്പൂർ സംസ്ഥാനത്തെ ഒരു രാഷ്ട്രീയ കക്ഷിയാണ് **മണിപ്പൂർ പീപ്പിൾസ് പാർട്ടി (എം.പി.പി.)**. എം.പി.പി. ഡിസംബർ 26, 1968-ൽ ഇന്ത്യൻ നാഷണൽ കോൺഗ്രസിലെ ഒരു കൂട്ടം വിമതർ ആണ് സ്ഥാപിച്ചത്. 2007 ഫെബ്രുവരിയിൽ മണിപ്പൂർ സംസ്ഥാന തെരഞ്ഞെടുപ്പിൽ 60 സീറ്റുകളിൽ 5 എണ്ണം പാർട്ടി നേടി.
http://www.rulers.org/2007-02.html

നിലവിൽ വടക്കുകിഴക്കൻ സംസ്ഥാനങ്ങളിലെ രാഷ്ട്രീയ പാർട്ടികൾ ഉൾക്കൊള്ളുന്ന വടക്കു-കിഴക്കൻ പ്രാദേശിക രാഷ്ട്രീയ കക്ഷിയുടെ ഭാഗമാണ് ഇത്. നിലവിൽ ദേശിയ ജനാധിപതൃ സഖൃം ഭാഗം   ആയി നിൽക്കുന്നു

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:മണിപ്പൂർ
സബിത ചൗധരി

പ്രമുഖ ബംഗാളി, ഹിന്ദി, മലയാള ചലച്ചിത്ര പിന്നണി ഗായികയായിരുന്നു **സബിത ചൗധരി**. സംഗീത സംവിധായകൻ സലിൽ ചൗധരിയുടെ ഭാര്യയായിരുന്നു. ഭർത്താവിന്റെ ഈണത്തിൽ അവർ പാടിയ എട്ട് മലയാള ചലച്ചിത്ര ഗാനങ്ങളും നിത്യഹരിതങ്ങളാണ്.
## ജീവിതരേഖ
സലീൽ ചൗധരിയുടെ രണ്ടാമത്തെ ഭാര്യയായിരുന്നു സബിത. 1940-ൽ കൊൽക്കത്തയിൽ ജനിച്ച സബിത 1965-ലാണ് സലിൽ ചൗധരിയുമായി പരിചയപ്പെടുന്നത്. ചിത്രകാരിയായിരുന്ന ആദ്യഭാര്യയുമായുള്ള സലിൽ ചൗധരിയുടെ വിവാഹബന്ധത്തിന്റെ പരാജയത്തിനുശേഷമായിരുന്നു അത്. പിന്നീട് ഇവർ വിവാഹിതരായി.. അന്തര, സഞ്ചാരി, സഞ്‌ജോയ് ചൗധരി, ബോബി
ചൗധരി എന്നിവരാണ് മക്കൾ. 

അവസാനകാലത്ത് അർബുദം മൂലം ബുദ്ധിമുട്ടിയ സബിത 2017 ജൂൺ 29-ന് 77-ആം വയസ്സിൽ കൊൽക്കത്തയിലെ സ്വവസതിയിൽ വച്ച് അന്തരിച്ചു.

## മലയാള ഗാനങ്ങൾ
സലീൽ ചൗധരി സംഗീത സംവിധാനം നിർവഹിച്ച   എട്ട് മലയാള ചലച്ചിത്ര ഗാനങ്ങളിൽ അവർ പാടിയിട്ടുണ്ട്. തോമാഗ്ലീഹയിൽ യേശുദാസിനൊപ്പം വൃശ്ചികപ്പെണ്ണേ, മദനോത്സവത്തിൽ യേശുദാസിനൊപ്പം മേലേ
പൂമല, നീ മായും നിലാവോ, ഏതോ ഒരു സ്വപ്‌നത്തിൽ ഒരു മുഖം മാത്രം, ഈ ഗാനം മറക്കുമോയിൽ
യേശുദാസിനൊപ്പം രാക്കുയിലേ ഉറങ്ങൂ എന്നിവയാണ് സബിത ആലപിച്ച മലയാള ഗാനങ്ങൾ.
## അവലംബം


വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:1940-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ജൂലൈ 21-ന് ജനിച്ചവർ
വർഗ്ഗം:ജൂൺ 29-ന് മരിച്ചവർ
വി.എം. കൊറാത്ത്‌

പ്രമുഖ പത്രപ്രവർത്തകനും ഗാന്ധിയനും സ്വാതന്ത്ര്യസമര സേനാനിയുമായിരുന്നു വി. എം.കൊറാത്ത്(1925-2005). ലക്ഷ്മണൻ എന്ന തൂലികാനാമത്തിൽ മാതൃഭൂമിയിൽ ദീർഘകാലം പംക്തി എഴുതി. *ജന്മഭൂമി* പത്രാധിപരായും  പ്രവർത്തിച്ചു. 2005 ജൂൺ നാലിന് 79-ാം വയസ്സിൽ അന്തരിച്ചു.
## ജനനം,ബാല്യം
കോഴിക്കോട് ജില്ലയിലെ കടലുണ്ടിയിലെ പരമേശ്വരൻ മൂസ്സതിന്റെയും കുമ്മിണിക്കുട്ടി അമ്മയുടെയും മകനായി 1926 സെപ്തംബർ 15ന് ജനിച്ചു. യഥാർത്ഥ പേര് പി.കെ.വേലായുധമേനോൻ. മണ്ണൂർ കൃഷ്ണ യു.പി.സ്‌കൂൾ, കോഴിക്കോട് സാമൂതിരി ഹൈസ്‌കൂൾ എന്നിവിടങ്ങളിൽ വിദ്യാഭ്യാസം. ഹൈസ്‌കൂൾ വിദ്യാർത്ഥിയായിരിക്കുമ്പോൾപതിനഞ്ചാം വയസ്സിൽ  സ്വാതന്ത്ര്യസമരത്തിൽ പങ്കെടുത്ത് രണ്ടുമാസം ജയിലിലടക്കപ്പെട്ടു. മലബാർ സ്റ്റുഡൻസ് കോൺഗ്രസ് പ്രസിഡന്റായിരുന്നു. കോഴിക്കോട് ടെക്‌നോ കമ്പനിയിൽ ഗുമസ്തനായി ജീവിതം തുടങ്ങി. 
## പത്രപ്രവർത്തനം
കടലുണ്ടിയിൽ മാതൃഭൂമിയുടെ പ്രാദേശിക ലേഖകനായാണ് തുടക്കം. കൊച്ചിയിൽനിന്നു പ്രസിദ്ധപ്പെടുത്തിയിരുന്ന *ദീനബന്ധു*വിന്റെയും ലേഖകനായി. 1947-ൽ 21-ാം വയസ്സിൽ മാതൃഭൂമി]യിൽ പ്രൂഫ് റീഡറായി ചേർന്നു. തുടർന്ന് സബ് എഡിറ്ററായി. ദീർഘകാലം വാരാന്തപ്പതിപ്പിന്റെ ചുമതല വഹിച്ചിട്ടുണ്ട്. മുഖപ്രസംഗ രചനയിൽ പ്രാഗല്ഭ്യം തെളിയിച്ചിട്ടുണ്ട്. കേരള പത്രപ്രവർത്തക യൂണിയനും പിന്നീട് കോഴിക്കോട് പ്രസ്‌ക്ലബ്ബും  സ്ഥാപിക്കുന്നതിൽ പങ്കു വഹിച്ചു. 1986-ൽ ഡപ്യൂട്ടി എഡിറ്ററായി വിരമിക്കുന്നതു വരെ മാതൃഭൂമി എഡിറ്റ് പേജിൽ വാർത്തകൾക്കിടയിൽ എന്ന പേരിലുള്ള പംക്തി എഴുതി. വിരമിച്ച ശേഷം അഞ്ചുവർഷം [''ജന്മഭൂമി''യിൽ എഡിറ്ററായി. കേസരി വാരികയിൽ അലയൊലി എന്ന പേരിലും വാർത്തികം എന്ന പ്രസിദ്ധീകരണത്തിൽ മറുപുറം എന്ന പേരിലും പംക്തിലേഖനങ്ങൾ എഴുതി. 
==പുരസ്‌കാരം, പുസ്തകം==
സ്വാതന്ത്ര്യസമരത്തിൽ പങ്കെടുത്തതിന് താമ്രപത്രം ബഹുമതി ലഭിച്ചു. [കേരള പ്രസ് അക്കാദമി|കേരള പ്രസ് അക്കാദമിയുടെ]യുടെ ആദ്യത്തെ എം.വി.പൈലി അവാർഡ്, ഫാം ജേണലിസം അവാർഡ്, കേസരി അവാർഡ് എന്നിവയും ലഭിച്ചിട്ടുണ്ട്. വേദ് മേത്തയുടെ മുഖത്തോട് മുഖം എന്ന പുസ്തകം തർജമ ചെയ്തിട്ടുണ്ട്.ഓർമയുടെ നിലാവ് എന്ന പേരിലുള്ള ആത്മകഥ തപസ്യ കലാസാഹിത്യ വേദിയാണ് പ്രസിദ്ധീകരിച്ചത്.  
## കുടുംബം
ഫാറൂഖ് കോളേജിൽ അധ്യാപികയായിരുന്ന പരേതയായ കെ.ഐ. പത്മിനിയാണ് ഭാര്യ. ഹരീന്ദ്രനാഥ്, ഉഷ എന്നിവർ മക്കളാണ്

## അവലംബം
#http://keralamediaacademy.org/stalwarts-of-journalism/ 
#ഓർമ്മയുടെ നിലാവ്- ആത്മകഥ

വർഗ്ഗം:പത്രാധിപർ
പൂത്തൂർ ശ്രീ മഹാലിംഗേശ്വര ക്ഷേത്രം

**പൂത്തൂർ ശ്രീ മഹാലിംഗേശ്വര ക്ഷേത്രം,** കർണ്ണാടക സംസ്ഥാനത്തെ ദക്ഷിണ കന്നഡ ജില്ലയിലെ മംഗലാപുരത്തിനു സമീപം പുത്തൂരിൽ സ്ഥിതിചെയ്യുന്ന 12-ആം നൂറ്റാണ്ടിലെ ഒരു ക്ഷേത്രമാണ്. ഈ ക്ഷേത്രത്തിലെ ആരാധനാമൂർത്തി ശിവനാണ് (പുത്തൂർ മഹാലിംഗേശ്വര എന്ന പേരിൽ പ്രസിദ്ധം) 

## അവലംബം
വാൽനട്ട് ക്രീക്ക്

**വാൽനട്ട് ക്രീക്ക്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കോൺട്ര കോസ്റ്റ കൊണ്ടിയിൽ സ്ഥിതിചെയ്യുന്ന ഒരു നഗരമാണ്. സാൻഫ്രാൻസിസ്കോ ഉൾക്കടൽ പ്രദേശത്തെ കിഴക്കൻ മേഖലയിൽ, ഓക്ൿലാൻറ് നഗരത്തിന് ഏകദേശം 16 മൈൽ (26 കിലോമീറ്റർ) കിഴക്കായി ഇതു സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഡെയ്റ്റിങ്

പ്രായപൂർത്തിയായ ഒരു പുരുഷനും സ്ത്രീയും തമ്മിൽ ഒരു നിശ്ചിത കാലത്തേക്ക് ഒരുമിച്ച് ജീവി ക്കാനുള്ള തീരുമാനമാണ് ഡെയ്റ്റിങ്
എ.എം.എൽ.പി.എസ്. ചെറുപുത്തൂർ

=ചരിത്രം=
മലപ്പുറം ജില്ലയിലെ പുല്പറ്റ പഞ്ചായത്തിലെ 18 ാം വാർഡിൽ സ്ഥിതി ചെയ്യുന്ന ഈ വിദ്യാലയം 1924 ൽ സ്ഥാപിതമായി. മർഹൂം താഴെ പറമ്പൻ, ആലിഹാജി, കോടിത്തൊടിക അവറാൻ എന്നിവരുടെ ശ്രമഫലമായിട്ടാണ് ഈ സ്ഥാപനം സ്ഥാപിച്ചത്. നാട്ടുകാരുടെ പൂർണ്ണ പിന്തുണയും ഉണ്ടായിരുന്നു. ആദ്യത്തെ മാനേജർ ആലിഹാജി ആയിരുന്നു.  അദ്ദേഹത്തിന്റെ മരണശേഷം മകൻ ഹുസൈൻ ഹാജി മാനേജരായി. അദ്ദേഹം ഈ സ്കൂളിലെ ഹെഡ്മാസ്റ്റർ കൂടിയായിരുന്നു. കേരളത്തിന്റെ തെക്കേ അറ്റം മുതൽ കോഴിക്കോട്  വരെയുള്ള അദ്ധ്യാപകർ ഇവിടെ സേവനമനുഷ്ഠിച്ചിട്ടുണ്ട്. ആദ്യകാലത്ത് ഈ വിദ്യാലയം അരീക്കോട് ഉപജില്ലയിലായിരുന്നു. ഇന്ന് കിഴിശ്ശേരി ഉപജില്ലയിലാണ്. 1996ൽ കിഴിശ്ശേരി ഉപജില്ല നിലവിൽ വന്ന വർഷത്തിൽ നടന്ന ഉപജില്ലാ ശാസ്ത്രമേളയിലും പ്രവർത്തിപരിചയ മേളയിലും തുടർന്നു നടന്ന ജില്ലാ ശാസ്ത്രമേളയിലും പ്രവൃത്തി പരിചയമേളയിലും ഈ വിദ്യാലയത്തിലെ കുട്ടികളായിരുന്നു ഒന്നാമതെത്തിയത് , അതിനു ശേഷം നടന്ന പല മേളകളിലും ഈ വിദ്യാലയത്തിലെ കുട്ടികൾ മുന്നിൽ എത്തിയിട്ടുണ്ട്. കൂടാതെ LSS  തുടങ്ങിയ മൽസര പരീക്ഷകളിലും ഈ വിദ്യാലയത്തിലെ കുട്ടികൾ വിജയം കരസ്ഥമാക്കിയിട്ടുണ്ട്. അതിൽ പ്രധാനം 2012 ൽ നടന്ന LSS പരീക്ഷയിൽ പുല്പറ്റ പഞ്ചായത്തിൽ ഈ സ്കൂളിലെ രണ്ട് വിദ്യാർത്ഥികൾ LSS നേടി. മാനേജ്‌മെന്റിന്റെ ഭാഗത്തു നിന്നും PTA യുടെ ഭാഗത്തു നിന്നും SSA യുടെ ഭാഗത്തു നിന്നും സഹായങ്ങൾ കിട്ടുന്നുണ്ട്. ഇപ്പോഴത്തെ മാനേജർ മൈമൂന ടീച്ചറാണ്.

=സ്‌കൂൾ ഫോട്ടോസ്=

=സ്‌കൂൾതല പ്രവർത്തനങ്ങൾ=

=ഭൗതിക സൗകര്യങ്ങൾ=

=വഴികാട്ടി=
സ്കൂളിൽ എത്തിപ്പെടാനുള്ള മാർഗ്ഗങ്ങൾ- മോങ്ങത്തിൽ നിന്നും 1 1/2 കിലോമീറ്റർ പാലക്കാട് തൃപ്പനച്ചി റോഡിൽ ചെറു പുത്തൂർ പള്ളി പടിയിൽ ഇറങ്ങുക. കിഴിശ്ശേരിയിൽ നിന്നും വരുന്നവർ തൃപ്പനച്ചി റോഡിൽ നിന്ന് മോങ്ങം റോഡിൽ ചെറു പുത്തൂർ പള്ളിപ്പടിയിൽ എത്തിച്ചേരാം 3&nbsp;km ദൂരം.

വർഗ്ഗം:മലപ്പുറം ജില്ലയിലെ വിദ്യാലയങ്ങൾ
സാബിറാബാദ് ജില്ല

അസർബെയ്ജാനിലെ ഒരു ജില്ലയാണ് **സാബിറാബാദ്** (Sabirabad District). അറാസ്, കുറ നദികളുടെ സംഗമ സ്ഥാനത്താണ് ഇത് സ്ഥിതി ചെയ്യുന്നത്. കനാലുകളേയും അണക്കെട്ടുകളെയും ആശ്രയിച്ചു കഴിയുന്ന ഒരു താഴ്ന്ന പ്രദശമാണിത്. 2010ൽ സരിശു തടാകത്തിൽ നിന്നുണ്ടായ വെള്ളപ്പൊക്കം കാരണം ഇവിടത്തെ പല ഗ്രാമങ്ങളിലും നാശനഷ്ടങ്ങൾ സംഭവിച്ചിരുന്നു.
## ഭൂമിശാസ്ത്രം
അസർബെയ്ജാൻ റിപ്പബ്ലിക്കിന്റെ തെക്കൻ ഭാഗത്തുള്ള മുഗൻ സമതല പ്രദേശത്താണ് ഈ ജില്ല സ്ഥിതിചെയ്യുന്നത്. ജില്ലയുടെ വടക്കു മുതൽ തെക്കു വരെ 66 കിലോ മീറ്ററും കിഴക്ക് മുതൽ പടിഞ്ഞാറ് വരെ 24 കിലോ മീറ്ററും ദൂരമുണ്ട്. സാബിറാബാദ് ജില്ലയുടെ ഒരു അതിർത്തിയുടെ ഒരു ഭാഗം ശിർവാൻ സമതലത്തിലെ കുറ നദിയുടെ വലത്തെ തീരമാണ്.
## ചരിത്രം
പുരാതന സ്മാരകങ്ങൾ കൊണ്ടും വാസസ്ഥലങ്ങൾക്കും പ്രസിദ്ധമാണ് സാബിറാബാദ് മേഖല.
ജില്ലയിലെ ഏറ്റവും വലിയ ഗ്രാമമായ ജവാദ് ആണ്. ചരിത്രപരമായ നഗരമാണിത്. ജവാദ് ഖാൻലിഗിന്റെ കേന്ദ്രമായിരുന്നു ഇത്. 1768ൽ ജവാദ് ഗുബ ഖാൻലിഗിന്റെ ഭാഗമായി. അസർബെയ്ജാൻ റഷ്യയുടെ ഭാഗമായ കാലത്ത് നിരവധി റഷ്യക്കാർ ജവാദിൽ താമസമാക്കിയിരുന്നു. 1988ൽ സാബിറാബാദ് ജില്ലയുടെ പേര് പെട്രോപവ്‌ലോവ്ക എന്നായിരുന്നു.

## അവലംബം

വർഗ്ഗം:അസർബെയ്ജാനിലെ നഗരങ്ങൾ
ഇൽഹാ ഗ്രാൻഡേ ദേശീയോദ്യാനം

**ഇൽഹാ ഗ്രാൻഡേ ദേശീയോദ്യാനം** (*Parque Nacional de Ilha Grande*) ബ്രസീലിലെ പരാന, മറ്റൊ ഗ്രോസോ ഡൊ സുൾ സംസ്ഥാനങ്ങളുടെ അതിരുകൾക്കിടയിലായി സ്ഥിതിചെയ്യുന്ന ഒരു ദേശീയോദ്യാനമാണ്. അപ്പർ പരാന നദീതടത്തിലെ ജൈവ വൈവിധ്യം സംരക്ഷിക്കുന്നതിനായി 1997 ലാണ് ഈ ദേശീയോദ്യാനം രൂപീകരിച്ചത്.

## ചരിത്രം
1997 സെപ്തംബർ 30 ന് റിപ്പബ്ലിക്കിൻറെ പ്രസിഡസിഷ്യൻ ഉത്തരവുപ്രകാരം ഇൽഹാ ഗ്രാൻഡേ ദേശീയോദ്യാനം രൂപീകരിക്കപ്പെട്ടു. ഈ ദേശീയോദ്യാനത്തിൻറെ ഭരണം ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോ ഡൈവേർസിറ്റി കൺസർവേഷനിൽ (ICMBio) നിക്ഷിപ്തമാണ്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ചിനൊ ഹിൽസ്

**ചിനൊ ഹിൽസ്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർനാർഡിനോ കൌണ്ടിയിലുൾപ്പെട്ട ഔരു നഗരമാണ്.  നഗരത്തിൻറെ അതിരുകൾ, ലോസ് ആഞ്ചലസ് കൊണ്ടി വടക്കുപടിഞ്ഞാറൻ ഭാഗത്തും തെക്കുഭാഗത്ത് ഓറഞ്ച് കൌണ്ടിയും തെക്കുകിഴക്കായി റിവർസൈഡ് കൌണ്ടിയുമാണ്.

## ചരിത്രം
1771 ൽ സ്പാനിഷ് അധിനിവേശകർ മിഷണറി പ്രവർത്തനങ്ങൾക്കായുള്ള മിഷൻ സാൻ ഗബ്രിയേൽ സ്ഥാപിച്ചതിനു ശേഷം, ചിനൊ ഹിൽസ് പ്രദേശം മിഷണറി ഉടമസ്ഥതിയിലുള്ള കന്നുകാലി മേച്ചിൽ പ്രദേശമായി വ്യാപകമായി ഉപയോഗിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വിരുവ ദേശീയോദ്യാനം

**വിരുവ ദേശീയോദ്യാനം** (പോർച്ചുഗീസ് : *Parque Nacional do Viruá*)  ബ്രസീലിലെ റൊറൈമ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ഫലപുഷ്ടിയില്ലാത്ത മണൽകലർന്ന മണ്ണുള്ളതും കാലാനുസൃതമായി വെള്ളപ്പൊക്കം ഉണ്ടാകുന്നതും, യാതൊരു സാമ്പത്തിക മൂല്യമില്ലാത്തതും എന്നാൽ ഉയർന്ന ജൈവ വൈവിധ്യങ്ങൾ നിറഞ്ഞതുമായ ഒരു പ്രദേശത്തെ ഇതു സംരക്ഷിക്കുന്നു. 

## സ്ഥാനം
വിരുവ ദേശീയോദ്യാനം റൊറൈമയിലെ കരക്കാറൈ മുനിസിപ്പാലിറ്റിയിലാണു സ്ഥിതിചെയ്യുന്നത്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
യൂഹാപ്ലോർക്കിസ്‌ കാലിഫോർണിയെൻസ്‌

ഭക്ഷ്യചക്രത്തിലൂടെ ജീവിതചക്രം പൂർത്തീകരിക്കുന്ന ഒരു പരാാദജീവിയാണ് **യൂഹാപ്ലോർക്കിസ്‌_കാലിഫോർണിയെൻസ്‌ (Euhaplorchis californiensis)**. തെക്കേ കാലിഫോറ്നിയയിലെ ഉപ്പുനിറഞ്ഞ ചതുപ്പുകളിലാണ് ഇവ ജീവിക്കുന്നത്. പക്ഷികൾ, ഒച്ചുകൾ, മൽസ്യങ്ങൾ എന്നീ മൂന്നു ആതിഥേയരിലൂടെയാണ് ഇവയുടെ ജീവിതചക്രം പൂർത്തിയാവുന്നത്. അടുത്തതക്ലമുറയിലേക്ക് പോകുവാനുള്ള സാധ്യത വർദ്ധിപ്പിക്കുന്നതിനായി ആതിഥേയരുടെ ജീവിതരീതികളെ ഇവ മാറ്റിമറിക്കുന്നു. 
	
## ജീവിതചക്രം
തീരപ്പക്ഷികളുടെ കാഷ്ഠത്തിൽ നിന്നുമാണ് ഈ പരാദങ്ങളുടെ മുട്ടകൾ താഴെയെത്തുന്നത്. ഇതുതിന്നുന്ന കൊമ്പൻ ഒച്ചുകൾ വന്ധ്യരായി മാറുന്നു. ഏതാനും തലമുറകൾ ഈ ഒച്ചുകളുടെ ഉള്ളിൽ ജീവിക്കുന്ന ഈ പരാദങ്ങളുടെ തകിടിന്റെ ആകൃതിയിലുള്ള ലാർവകൾ ചതുപ്പുലക്ഷ്യമാക്കി നീന്തുന്നു.

## അവലംബം

* 
* Zimmer "Parasite Rex: inside the bizarre world of nature's most bizarre creatures. Chapter: A precise Horror p. 105-111
* Armand M. Kuris "Trophic transmission of parasites and host behavior modification"
* Kevin D. Lafferty, A. Kimo Morris "Altered Behavior of Parasitized Killifish Increases Susceptibility to Predation by Bird Final Hosts"
* K. D. Lafferty "The evolution of trophic transmission."
ലഗോവ ഡൊ പീക്സെ ദേശീയോദ്യാനം

**ലഗോവ ഡൊ പീക്സെ ദേശീയോദ്യാനം** (പോർച്ചുഗീസ്: *Parque Nacional da Lagoa do Peixe*) ബ്രസീലിലെ റിയോ ഗ്രാൻഡേ സുൾ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. പോർട്ടോ അലെഗ്രെക്ക്  ഏകദേശം 200 കിലോമീറ്റർ (120 മൈൽ) തെക്കായി, ഗ്യായിബാ നദി അല്ലെങ്കിൽ ഗ്യായിബാ തടാകത്തിൻറെ അഴിമുഖമായ ലഗോവ ഡോസ് പറ്റോസിനു നെടുകേ കിടക്കുന്ന ദേശാടന പക്ഷികളുടെ ഒരു ശൈത്യകാല വാസമേഖല  സംരക്ഷിക്കുന്നതിനായി 1986 ലാണ് ഈ ദേശീയോദ്യാനം രൂപകൽപ്പന ചെയ്തത്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ഫ്രഞ്ച് ദേശീയപതാക

നീല, വെള്ള, ചുവപ്പ് എന്നീ നിറങ്ങളോട് കൂടിയ ഒരു ത്രിവർണ്ണ പതാകയാണ് **ഫ്രാൻസിന്റെ ദേശീയ പതാക** (). **ഫ്രഞ്ച് ത്രിവർണ്ണം** എന്നും ഈ പതാക അറിയപ്പെടുന്നു.

ഫ്രഞ്ച് റോയൽ ഗവ്ണ്മെന്റ് ഒന്നിലധികം പതാകകൾ ഉപയോഗിച്ചിരുന്നു, ഇതിൽ ഏറ്റവും പ്രശസ്തമായത്  വെളുത്ത പശ്ചാത്തലത്തിൽ നീലനിറത്തിലുള്ള ഷീൽഡും സ്വർണ്ണ നിറത്തിലുള്ള ഫ്ലൊ-ദെ-ലിസ് എന്നറിയപ്പെടുന്ന പുഷ്പരൂപങ്ങളും (Royal Arms of France) ആലേഖനം ചെയ്ത പതാകയായിരുന്നു. 

## ചരിത്രം

## രൂപകല്പന
പാരീസ് നഗരവുമായി ബന്ധപ്പെട്ട പരമ്പരാഗത നിറങ്ങളായിരുന്നു ചുവപ്പും, നീലയും. നഗരത്തിന്റെ ഔദ്യോഗിക മുദ്രയിലും ഈ നിറങ്ങൾ ഉൾപ്പെട്ടിട്ടുണ്ട്. 

## അവലംബം
കൊടുമുണ്ട

കൊടുമുണ്ട ഗ്രാമം പാലക്കാട്‌ ജില്ലയിൽ പട്ടാമ്പി താലൂക്കിൽ മുതുതല, പരുതൂർ എന്നീ ഗ്രാമപഞ്ചായത്തുകളിലായി സ്ഥിതിചെയ്യുന്നു.
കൊടുമുണ്ടയുടെ കിഴക്ക്‌ ഭാഗം മുതുതല പഞ്ചായത്തിലും പടിഞ്ഞാറു ഭാഗം പരുതൂർ പഞ്ചായത്തിലുമാണു.

## ഗതാഗതം
പട്ടാമ്പി-പള്ളിപ്പുറം പാതയിൽ പട്ടാമ്പിയിൽ നിന്ന് 5 കിലോമീറ്റർ പടിഞ്ഞാറായാണു കൊടുമുണ്ട സ്ഥിതി ചെയ്യുന്നത്‌. പകൽ എല്ലാ സമയത്തും ബസ്സ്‌ സൗകര്യം ലഭ്യമാണ്.

## റെയിൽ ഗതാഗതം
കൊടുമുണ്ട റെയിൽവേ സ്റ്റേഷൻ മുതുതല പഞ്ചായത്തിലെ ഏക സ്റ്റേഷനായിരുന്നു. പക്ഷെ ഇപ്പോൾ ഇത് അടച്ച് പൂട്ടി. ഇപ്പോൾ ഏറ്റവും അടുത്ത റെയിൽവേ സ്റ്റേഷൻ പട്ടാമ്പിയാണ്.

## ആരാധനാലയങ്ങൾ
നെടുങ്ങനാട്‌ മുത്തശ്ശിയാർക്കാവ്‌,  മണ്ണിയമ്പത്തൂർ സരസ്വതി ക്ഷേത്രം എന്നിവയാണു പ്രധാന ക്ഷേത്രങ്ങൾ.
കൊടുമുണ്ട ജു:മാ മസ്ജിദ്‌, പടിഞ്ഞാറെ കൊടുമുണ്ട ജു:മാ മസ്ജിദ്‌ എന്നിവ പ്രധാന മുസ്ലിം പള്ളികളാണ്.
മുത്തശ്ശിയാർക്കാവ് താലപ്പൊലിയും കൊടുമുണ്ട നേർച്ചയും സമീപ പ്രദേശങ്ങളിലെ ഏറ്റവും ജനകീയ ആഘോഷങ്ങളാണ്.

## വിദ്യാഭ്യാസം
ഒരു പ്രദേശത്ത്‌ തന്നെ രണ്ട്‌ സർക്കാർ ഹൈ സ്കൂൾ ഉണ്ടെന്നത്‌ കൊടുമുണ്ടയുടെ പ്രത്യേകതയാണ്.  മുതുതല പഞ്ചായത്തിൽ സ്ഥിതിചെയ്യുന്ന കൊടുമുണ്ട ഗവ: ഹയർ സെക്കന്ററി സ്കൂൾ, പരുതൂർ പഞ്ചായത്തിൽ സ്ഥിതിചെയ്യുന്ന കൊടുമുണ്ട എച്ച്‌ എസ്‌ (വെസ്റ്റ്‌) എന്നിവയാണവ.
കൊടുമുണ്ട എ. എം. എൽ. പി. എസ് കൊടുമുണ്ട ജി. എൽ. എൽ. പി. എസ്‌ എന്നിവയാണു മറ്റു വിദ്യാലയങ്ങൾ.

## ആരോഗ്യം
മുതുതല പഞ്ചായത്തിനു കീഴിലെ ഗവ: ആയു:വേദ ഡിസ്പെൻസെറി കൊടുമുണ്ടയിൽ സ്ഥിതിചെയ്യുന്നു

വർഗ്ഗം:പാലക്കാട് ജില്ലയിലെ ഗ്രാമങ്ങൾ
പോത്തനൂർ

തമിഴ്നാട്ടിലെ കോയമ്പത്തൂരിനടുത്തുള്ള ഒരു പ്രദേശമാണ് **പോത്തന്നൂർ**. കൊളോണിയൽ കാലത്ത് ഇവിടെ റെയിൽവെ സ്റ്റേഷൻ ആരംഭിച്ചത് മുതൽക്കാണ് ഈ സ്ഥലം അറിയപ്പെടാൻ തുടങ്ങിയത്. മാപ്പിള ലഹളയുമായി ബന്ധപ്പെട്ട് മലബാർ പോലിസ് അറസ്റ്റ് ചെയ്ത സ്വാതന്ത്ര്യ സമരസേനാനികളെ നാട് കടത്തിയത് പോത്തന്നുരിലെക്കാണ് എന്ന ചരിത്രം രേഖപ്പെടുത്തുന്നു.

## ഇതുംകൂടി കാണുക

## അവലംബം


വർഗ്ഗം:തമിഴ്‌നാട്ടിലെ ഗ്രാമങ്ങൾ
ദീൻ ദയാൽ ഉപാദ്ധ്യായ അന്ത്യോദയ യോജന

കേന്ദ്ര സർക്കാർ നടപ്പിലാക്കിയ ഒരു സാമൂഹ്യക്ഷേമ പദ്ധതിയാണ് **ദീൻ ദയാൽ ഉപാദ്ധ്യായ അന്ത്യോദയ യോജന **. ഗ്രാമങ്ങളിലെയും നഗരങ്ങളിലെയും പാവപ്പെട്ടവർക്കുള്ള നൈപുണ്യ പരിശീലനമാണ് (Skill training) ഈ പദ്ധതികൊണ്ട് ലക്ഷ്യമിടുന്നത്. പന്ത്രണ്ടാം പഞ്ചവത്സരപദ്ധതിയുടെ ഭാഗമായി **2014 സെപ്തംബർ 25** നാണ് ഈ പദ്ധതി ആരംഭിച്ചത്. പണ്ഡിറ്റ്‌ ദീൻ ദയാൽ ഉപാദ്ധ്യായയുടെ ജന്മദിനമായ സെപ്തംബർ 25 *അന്ത്യോദയ ദിനം* ആയി അറിയപ്പെടുന്നു. 

2011 ൽ നിലവിൽവന്ന ദേശീയ ഗ്രാമീണ ഉപജീവന മിഷൻ **(അജീവിക)** ആണ് ദീൻ ദയാൽ ഉപാദ്ധ്യായ അന്ത്യോദയ യോജന ആയി മാറിയത്. ഈ പദ്ധതിക്ക് രണ്ട് ഘടകങ്ങളുണ്ട്. നഗരപ്രദേശങ്ങളിൽ കേന്ദ്ര നഗരവികസന മന്ത്രാലയത്തുനു കീഴിൽ വരുന്ന ഒരു ഘടകവും, ഗ്രാമീണ മേഖലയിൽ കേന്ദ്ര ഗ്രാമ വികസന മന്ത്രാലയത്തുനു കീഴിൽ വരുന്ന മറ്റൊരു ഘടകവും. ഗ്രാമീണ മേഖലയിൽ ഈ പദ്ധതി അറിയപ്പെടുന്നത് **[[ദീൻ ദയാൽ ഉപാദ്ധ്യായ ഗ്രാമീൺ കൌശല്യ യോജന]]** എന്നാണ്.
## ഇതും കാണുക
*മേക്ക് ഇൻ ഇൻഡ്യ
*ദേശീയ ഗ്രാമീണ തൊഴിലുറപ്പ് പദ്ധതി
*സ്വർണജയന്തി ഗ്രാം സ്വറോസ്ഗാർ യോജന
## അവലംബം

വർഗ്ഗം:ഭാരതസർക്കാരിന്റെ ഗ്രാമവികസനപദ്ധതികൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
അന്ത്യോദയ അന്ന യോജന

ഭാരത സർക്കാർ 2000 ഡിസംബർ 25 ന് ആരംഭിച്ച പദ്ധതിയാണ് **അന്ത്യോദയ അന്ന യോജന**. ഒമ്പതാം പഞ്ചവത്സരപദ്ധതിയുടെ ഭാഗമായി ആരംഭിച്ച ഈ പദ്ധതിയിലൂടെ ഒരുകോടി  ദാരിദ്ര്യരേഖയ്ക്ക് താഴെയുള്ള കുടുംബങ്ങൾക്ക് കുറഞ്ഞ വിലയ്ക്ക് ഭക്ഷ്യധാന്യങ്ങൾ (അരി, ഗോതമ്പ്) ലഭ്യമാക്കുകയാണ് ലക്ഷ്യമിട്ടത്. രാജസ്ഥാനിലാണ് ഈ പദ്ധതി ആദ്യമായി ആരംഭിച്ചത്. ഇന്ത്യയിലെ പൊതുവിതരണസമ്പ്രദായം വഴിയാണ് പദ്ധതി നടപ്പിലാക്കുന്നത്. ഇതിൻറെ ചുമതല ഫുഡ്‌ കോർപ്പറേഷൻ ഓഫ് ഇന്ത്യയ്ക്കാണ് (F.C.I) ആരംഭത്തിൽ ഒരു കുടുംബത്തിന് മാസന്തോറും 25 കിലോഗ്രാം ഭക്ഷ്യധാന്യമാണ് ലഭ്യമാക്കിയിരുന്നത് (അരി 3 രൂ/കി.ഗ്രാം., ഗോതമ്പ് 2 രൂ/കി.ഗ്രാം എന്ന തോതിൽ). പിന്നീട് 2002 ഏപ്രിൽ മുതൽ ഇത് 35 കിലോഗ്രാമായി വർദ്ധിപ്പിക്കപ്പെട്ടു. കൂടാതെ ഗുണഭോക്താക്കളുടെ എണ്ണം 2003 ജൂണിൽ ഒന്നരക്കോടി ആയും 2004 ആഗസ്റ്റിൽ രണ്ട് കോടിയായും വർധിപ്പിക്കുകയും ചെയ്തു.

## റേഷൻ കാർഡ്
അന്ത്യോദയ പദ്ധതിയ്ക്ക് അർഹരായ കുടുംബത്തിന് അന്ത്യോദയ റേഷൻ കാർഡ് നൽകപ്പെടും. ഈ കാർഡിൻറെ പുറംച്ചട്ടയ്ക്ക് **മഞ്ഞ** നിറമായിരിക്കും.

## ഗുണഭോക്താക്കൾ
*ദാരിദ്ര്യരേഖയ്ക്ക് താഴെയുള്ളവർ (B.P.L.)
*ആദിവാസികൾ, പട്ടികജാതി-പട്ടികവർഗ്ഗ വിഭാഗത്തിൽപ്പെട്ടവർ
*ഭിന്നശേഷിയുള്ളവർ, നിത്യരോഗികൾ (ദാരിദ്ര്യരേഖ പരിഗണിക്കാതെ)
*വിധവകൾ കുടുംബനാഥ ആയിട്ടുള്ളത്
*മറ്റു വരുമാനമാർഗ്ഗമില്ലാത്ത മുതിർന്ന പൌരന്മാർ
## അവലംബം

വർഗ്ഗം:ഇന്ത്യയിലെ പൊതുവിതരണസംവിധാനം
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
ഇടനിലങ്ങൾ

1985ൽ എം.ടി കഥയും തിരക്കഥയും എഴുതി ഐ.വി. ശശിയുടെ സംവിധാനത്തിൽ കെ. ബാലചന്ദർ നിർമ്മിച്ച ചലച്ചിത്രമാണ്***ഇടനിലങ്ങൾ***. മോഹൻലാൽ,മമ്മൂട്ടി, മേനക, സീമ തുടങ്ങിയവർ അഭിനയിക്കുന്ന ഈ ചിത്രത്തിന്റെ സംഗീതം എം.എസ്. വിആണ്.

## കഥാതന്തു
പാത്രസൃഷ്ടിയിലും കഥാഗതിയിലും എം.ടിയുടെ കരകൗശലം വിളിച്ചോതുന്നചലച്ചിത്രമാണ് ഇടനിലങ്ങൾ. കാൽ വഴുതുന്ന ചതുപ്പിലും വഴുതിപോകാത്ത വ്യക്തി ശുദ്ധിയുള്ളവരും    ഡീസൻസിയുടെ മുഖമ്മൂടിയണിഞ്ഞവരും മൂഠസ്വർഗ്ഗത്തിലിരിക്കുന്നവരും ഇരിക്കുന്നവരും ആണ് ഇതിലെ കഥാപാത്രങ്ങൾ.
ഭർത്താവിന്റെ ശല്യം സഹിക്കാതെ അയാളെ വെട്ടി മരിച്ചു എന്ന ധാരണയിൽ ചിന്നമ്മു സീമ ഓടിപ്പോകുന്നു. അവൾ ഗർഭിണിയാണെന്നറിഞ്ഞപ്പോൽ  ജോലിയിൽ നിന്നും പിരിച്ചുവിടുന്നു. ഒരു നാട്ടുവേശ്യയുടെ അടുത്ത് ചെന്നുപെടുന്നു. അവിടെനിന്നും രക്ഷപ്പെട്ട അവളെ ബാലൻ നായർ മോഹൻലാൽ മാധവിയുടെ ശുഭ ചായക്കടയിൽ ജോലിയിലാക്കുന്നു. ആ ചായക്കടക്കുചുറ്റും നടക്കുന്ന സംഭവങ്ങളിലാണ് കഥ പുരോഗമിക്കുന്നത്. ആരും നോക്കാനില്ലാതെ ചിന്നമ്മു ഒരു ചാപ്പിള്ളയെ പ്രസവിക്കുന്നു. അതെ സമയത്തു തന്നെ തൊട്ടടുത്ത് വിജയൻ മമ്മൂട്ടി ഭാനു മേനക ദമ്പതിമാർ ഗർഭം ആസ്വദിക്കുന്നു. പ്രസവത്തിൽ അമ്മ മരിക്കുന്നു. പാലുകിട്ടാതെ കരയുന്ന കുഞ്ഞിന് ചിന്നമ്മു പാലുകൊടുക്കുന്നു. ആദ്യം സംശയിച്ചെങ്കിലും ചിന്നമ്മുവിലെ നന്മ വിജയൻ തിരിച്ചറിയുന്നു. മാന്യമായി ജീവികുന്നു എന്ന് അവകാശപ്പെടുന്ന കാളിയമ്മയുടെ മകൾ കുതിരക്കാരനുമായി ബന്ധ്ം സ്ഥാപിക്കുന്നു.  മുറപ്പെണ്ണെന്ന നിലയിൽ ബാലന്റെ കിടപ്പറയിൽ വരെ  അടുത്ത് ഇടപെടുന്ന സുഭദ്ര റാണി പത്മിനി മറ്റൊരു നല്ല ജോലിക്കാരനെ കിട്ടിയപ്പോൾ അയാളെ വിവാഹം ചെയ്യുന്നു. ഇതിനിടയിൽ ചിന്നമ്മുവിന്റെ ഭർത്താവ് രംഗത്തെത്തുന്നു. വിജയന്റെ കുഞ്ഞിനെ കൈക്കലാക്കി കൊലവിളിക്കുന്നു. ചിന്നമ്മു അവനെ കുത്തി ജയിലിലാകുന്നു. 
## അഭിനേതാക്കളൂം കഥാപാത്രങ്ങളൂം

## പാട്ടരങ്ങ്
രമേശൻ നായരുടെ വരികൾക്ക് എം.എസ്. വിശ്വനാഥൻഈണം നൽകിയിരിക്കുന്നു.

## അവലംബം

## പുറംകണ്ണികൾ
* 
## ചിത്രം കാണുക
ഇടനിലങ്ങൾ 1985

വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:മമ്മൂട്ടി-മേനക ജോഡി
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
ചപ്പാഡ ഡയമണ്ടിന ദേശീയോദ്യാനം

**ചപ്പാഡ ഡയമണ്ടിന ദേശീയോദ്യാനം** (പോർച്ചുഗീസ്: *Parque Nacional da Chapada Diamantina*) ബ്രസീലിലെ ബാഹിയ സംസ്ഥാനത്തെ ചപ്പാഡ ഡയമണ്ടിന മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പരുക്കൻ ഭൂപ്രകൃതിയായ ഇവിടെ, പ്രധാനമായും കാറ്റിങ്ക ബയോമിൽ കാണപ്പെടുന്ന തരം സസ്യജാലങ്ങളാൽ ആവൃതമാണ്. 

## സ്ഥാനം
കാറ്റിങ്ക ബോയമിലുള്ള ഈ ദേശീയോദ്യാനം 152,142 ഹെക്ടർ (375,950 ഏക്കർ) പ്രദേശത്തു വ്യാപിച്ചു കിടക്കുന്നു. 1985 സെപ്റ്റംബർ 17 ലെ സർക്കാർ ഉത്തരവു നമ്പർ 91.655 പ്രകാരം രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവർസിറ്റി കൺസർവേഷനാണ്.  ബാഹിയ സംസ്ഥാനത്തെ പാൽമെയ്റാസ്, മുക്കുഗെ, ലെൻകോയിസ്, ഇബിക്കോവാറ, ആൻഡറൈ തുടങ്ങിയ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിനുള്ളിലായി വരുന്നു.

സെൻട്രൽ ബാഹിയയിലെ ചപ്പാട ഡയാമണ്ടിനയെന്ന പേരിലറിയപ്പെടുന്നതും 41,751 ചതുരശ്ര കിലോമീറ്റർ (16,120 ച മൈൽ) വിസ്തൃതിയുള്ളതുമായ കിഴുക്കാംതൂക്കായ പാറക്കെട്ടുകളാൽ ചുറ്റപ്പെട്ട ഒരു പീഠഭൂമിയിലാണ് ഈ ദേശീയോദ്യാനം നിലനിൽക്കുന്നത്. പീഠഭൂമിയുടെ ഉയരം സാധാരണയായി 500 മുതൽ 1,000 മീറ്ററിൽ (1,600 മുതൽ 3,300 അടി വരെ) വ്യത്യാസപ്പെട്ടിരിക്കുന്നു.കൂടുതൽ പർവത പ്രകൃതിയുള്ള പ്രദേശങ്ങളിൽ 1,600 മുതൽ 1,800 മീറ്റർ വരെ (5,200 മുതൽ 5,900 അടി വരെ) ഉയരമുള്ള നിരവധി കൊടുമുടികളും 2000 മീറ്ററിലധികം ഉയരമുള്ള (6,600 അടി) ഏതാനും കൊടുമുടികളും സ്ഥിതിചെയ്യുന്നു. ഈ പീഠഭൂമിയുടെ ഒരു വശം സാവോ ഫ്രാൻസിസ്കോ നദിയുടെയും മറുവശം ഡെ കോണ്ടാസ്, പരാഗ്വാക്കു നദികളുടേയും നീർത്തടപ്രദേശമായി വർത്തിക്കുന്നു. പീഠഭൂമിയുടെ കിഴക്കുദിക്കിലായി, മടക്കുകളോടുകൂടിയതും അതീവ ദ്രവീകരണപ്രവണതയുള്ള നിരവധി എടുപ്പുകൾ നിലനിൽക്കുന്നതുമായ പരുക്കൻ സിൻകോറ റേഞ്ചിലാണ് ഈ ദേശീയോദ്യാനത്തിൻറെ സ്ഥാനം. ഈ പർവ്വതനിര വടക്കുനിന്നു തേക്കേ ദിക്കിലേയ്ക്ക് ഏകദേശം 25 കിലോമീറ്റർ വീതിയിൽ (16 മൈൽ) ദീർഘിച്ചുകിടക്കുന്നു. സംസ്ഥാനത്തെ ഏറ്റവും ഉയരം കൂടിയതും 2,036 മീറ്റർ (6,680 അടി) ഉയരമുളളതുമായ പ്രദേശമായ പികോ ഡൊ ബാർബഡൊ ഈ ദേശീയോദ്യാനത്തിനുള്ളിലാണ്. ഈ പർവ്വതനിരയിൽനിന്ന് സ്വർണ്ണം, വൈരക്കല്ലുകൾ എന്നിവ കണ്ടെടുക്കപ്പെട്ടിട്ടുണ്ട്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ആൾക്കൂട്ടത്തിൽ തനിയെ

1984ൽ എം.ടി. വാസുദേവൻ നായർ കഥ, തിരക്കഥ എന്നിവയെഴുതി ഐ.വി. ശശി സംവിധാനം ചെയ്ത് രാജുമാത്യു നിർമ്മിച്ച സിനിമയാണ്***ആൾക്കൂട്ടത്തിൽ തനിയേ***. മോഹൻലാൽ,മമ്മൂട്ടി,സീമ, ബാലൻ കെ. നായർ എന്നിവർ പ്രധാനകഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീതം ശ്യാം നിർവ്വഹിച്ചിരിക്കുന്നു.

## കഥസാരം
പുതുതലമുറയുടെ സമയമില്ലയ്മയും ധനപ്രമത്തതയും പഴയതലമുറയുടെ ശാലീനതക്കും സൗമ്യതക്കും മുമ്പിൽ കീഴടങ്ങുന്ന മനോഹരദൃശ്യമാണ് മരണംകാത്തുകിടക്കുന്ന മാധവൻ മാസ്റ്ററിന്റെയും(ബാലൻ കെ. നായർ) കുടുംബത്തിന്റെയും ആ ദിവസങ്ങൾ വർണ്ണിച്ചുകൊണ്ട് എം.ടി വരക്കാൻ ശ്രമിക്കുന്നത്.
സ്കൂൾ മാസ്റ്ററായിരുന്ന മാധവന്റെ മരണക്കിടക്കയാണ് പ്രധാന ദൃശ്യം. തിരക്കുള്ളവരെങ്കിലും മകനായ രാജനും മമ്മുട്ടി ഭാര്യ നളിനി ഉണ്ണിമേരി, മകൾ വിശാലം ശുഭ സീതാലക്ഷ്മി സുമിത്ര എന്നിവർ ഭർത്താക്കന്മാരോടൊത്ത് എത്തുന്നു. രണ്ട് ദിവസം കഴിയുമ്പോഴെക്കും ജോലിസ്ഥലത്തെ തിരക്കുകൾകാരണം മക്കൾ തിരിച്ചു പോകുന്നു. നളിനിക്കും വിദേശത്ത് പഠനത്തിനായി ശ്രമിക്കുന്ന സമയമായതിനാൽ തിരിച്ചുപോകേണ്ടി വരുന്നു. സഹായിക്കാൻ ആരുമില്ലാത്തതിനാൽ മരുമകൾ അമ്മുക്കുട്ടി മാസ്റ്ററെ നോക്കാൻ അവിടെ നിൽക്കുന്നു. അടുത്തുള്ള് ഒരു സ്കൂളിൽ ടീച്ചറാണ് അമ്മുക്കുട്ടി. രാജൻ പഴയകാലം ഓർക്കുന്നു. 
വെറുമൊരു സ്കൂൾ മാസ്റ്ററായിരുന്ന മാധന്റെ  മകന് അക്കാലത്തെ വലിയ കോഴ്സ് ആയ എംബിഎക്ക് കൊച്ചിൻ സർവ്വകലാശാലയിൽ പ്രവേശനം ലഭിക്കുന്നു. മുറപ്പെണ്ണായ അമ്മുക്കുട്ടിക്ക് സ്കൂൾ ജോലി ലഭിച്ച സമയം. അവൾ പഠിപ്പിക്കുന്ന ഭാരം ഏറ്റെടുക്കുന്നു. പക്ഷേ പരീക്ഷ പാസായതോടെ ധനികരായ ബാലചന്ദ്രൻ മകളെ രാജനു നൽകുന്നു. മാസ്റ്റർ അമ്മുക്കുട്ടിയെ നിർബന്ധിച്ച് പിൻവാരങ്ങിപ്പിച്ച് രാജനെകൊണ്ട് നളിനിയെ വിവാഹം ചെയ്യിക്കുന്നു.
രാജനും ജോലിസ്ഥലത്തെക്ക് മടങ്ങണം. മകനെ അമ്മുക്കുട്ടിയുടെ ചുമതലയിൽ ഏൽപ്പിക്കുന്നു. അവർ തമ്മിൽ നല്ല സൗഹൃദമാകുന്നു. നളിനിക്ക് ഹാർവാഡിൽ വലിയ ശമ്പളത്തിൽ ജോലി ലഭിക്കുന്നു. കുഞ്ഞിനെ ഒറ്റക്കാക്കുന്നതിനു പരിഹാരമായി അമ്മുക്കുട്ടിയെ അങ്ങോട്ട് കൊണ്ടുപോകാമെന്ന് അവൾ നിർദ്ദേശിക്കുന്നു. രാജൻ താനും അമ്മുക്കുട്ടിയുമായുള്ള ബന്ധവും തന്നെ പഠിപ്പിച്ചത് അവളാണെന്നും എല്ലാം നളിനിയോട് പറയുന്നു. ധനഭ്രമത്താൽ നളിനി പലിശസഹിതം പൈസ അമ്മുക്കുട്ടിക്ക് നൽകുന്നു അവൾ പൊട്ടിത്തെറിക്കുന്നു. ഇതറിഞ്ഞ രാജൻ അവളെ അടിക്കുന്നു. തെറ്റു തിരിച്ചറിഞ്ഞ നളിനി മാപ്പുചോദിക്കുന്നു. ഹാർവാഡിലെ ജോലി ഉപേക്ഷിച്ച് നാട്ടിൽ തിരിച്ചെത്തുന്നു. 
മാധവന്റെ അസുഖം ഭേദമാകുന്നു. അമ്മുക്കുട്ടി വീണ്ടും തനിച്ചാകുന്നു

## അഭിനേതാക്കളൂം കഥാപാത്രങ്ങളൂം

## പാട്ടരങ്ങ്
കാവാലത്തിന്റെ വരികൾക്ക് ശ്യാം ഈണം നൽകിയിരിക്കുന്നു.

## അവലംബം

## പുറം കണ്ണികൾ
* 

## ചിത്രം കാണുക
ആൾക്കൂട്ടത്തിൽ തനിയേ 1984

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:കാവാലം-ശ്യാം ഗാനങ്ങൾ
ഗൂഗിൾ അസിസ്റ്റന്റ്

**ഗൂഗിൾ അസിസ്റ്റന്റ്** എന്നത് ഗൂഗിൾ വികസിപ്പിച്ച ഒരു ബുദ്ധിമാനായ വെർച്വൽ വ്യക്തിഗത അസിസ്റ്റന്റ് ആണ്. ഇത് 2016 മെയ് മാസത്തിലെ ഡെവലപ്പർ കോൺഫറൻസിലാണ് പ്രഖ്യാപിച്ചത്.ഗൂഗിൾ നൗനെ അപേക്ഷിച്ച് ഗൂഗിൾ അസിസ്റ്റന്റിന് ഉപഭോക്താവുമായി രണ്ടു-വഴി സംഭാഷണങ്ങളിൽ ഏർപ്പെടാൻ കഴിയും.അസിസ്റ്റന്റ് ഗൂഗിളിന്റെ മെസ്സേജിംഗ് ആപ്പായ അലോയിലും ഗൂഗിൾ ഹോമിലുമാണ്  ആദ്യമായി അവതരിപ്പിച്ചത്. 

ഒരു പ്രത്യേക കാലയളവിൽ പിക്സൽ, പിക്സൽ എക്സ്എൽ സ്മാർട്ട്ഫോണുകൾക്ക്‌ എക്സ്ക്ലൂസീവ് ആയിരുന്ന അസിസ്റ്റന്റ് ഫെബ്രുവരിയിൽ 2017-നു ശേഷം മറ്റ് ആൻഡ്രോയിഡ് ഫോണുകളിലും ലഭ്യമായിതുടങ്ങി. മേയ് യിൽ ഐഒഎസിൽ ഒരു അപ്പ് ആയി റിലീസ് ചെയ്തു. മൂന്നാം കക്ഷി സ്‌മാർട്ട്‌ഫോണുകളും ആൻഡ്രായ്ഡ് വെയർ (ഇപ്പോൾ വെയർ ഒഎസ്) എന്നിവയുൾപ്പെടെ 2017 ഫെബ്രുവരി മുതൽ മറ്റ് ആൻഡ്രായ്ഡ് ഉപകരണങ്ങളിൽ ഇത് വിന്യസിച്ചു. 2017 ഏപ്രിലിൽ ഒരു സോഫ്‌റ്റ്‌വെയർ ഡെവലപ്‌മെന്റ് കിറ്റിന്റെ പ്രഖ്യാപനത്തിനൊപ്പം, കാറുകളും തേർഡ്-പാർട്ടി സ്‌മാർട്ട് വീട്ടുപകരണങ്ങളും ഉൾപ്പെടെയുള്ള വൈവിധ്യമാർന്ന ഉപകരണങ്ങളെ പിന്തുണയ്‌ക്കുന്നതിനായി അസിസ്‌റ്റന്റ് കൂടുതൽ വിപുലീകരിച്ചു. മൂന്നാം കക്ഷി ഡെവലപ്പർമാർക്കും അസിസ്റ്റന്റിന്റെ പ്രവർത്തനക്ഷമത മെച്ചപ്പെടുത്താനാകും. ആൻഡ്രായ്ഡ് 7.0+ വെർഷന്  മുകളിൽ ഉള്ള ഫോണുകളിൽ മാത്രമേ ഗൂഗിൾ അസിസ്റ്റന്റ് സപ്പോർട്ട് ചെയ്യുമായിരുന്നുള്ളൂ.  പിന്നീട് 5.0+ വെർഷന് മുകളിലും സപ്പോർട്ട് ചെയ്ത് തുടങ്ങി.ഗൂഗിൽ അസിസ്റ്റന്റിൽ 2019-ൽ ഗൂഗിൾ ലെൻസ് അവതരിപ്പിച്ചു. അസിസ്റ്റന്റിന് 5 തരത്തിലുള്ള ശബ്ദത്തിൽ സംസാരിക്കാൻ കഴിയും എങ്കിലും പിന്നീട് ഇവയിൽ നിന്നും 4 ശബ്ദങ്ങളും ഒഴിവാക്കിയിരുന്നു. 2019 ആഗസ്റ്റിൽ സ്ഥിരമായ ശബ്ദത്തിന് (സ്ത്രീയുടെ ശബ്ദം) പുറമേ ഒരു ശബ്ദം കൂടി (പുരുഷ ശബ്ദം) ഉൾപ്പെടുത്തി. മലയാളത്തിൽ സംസാരിക്കാനും ഇപ്പോൾ ഗൂഗിൾ അസിസ്റ്റന്റിന് സാധിക്കും. മലയാളത്തിന് പുറമേ 5 ഇന്ത്യൻ ഭാഷയിൽ സംസാരിക്കാനും ഗൂഗിൾ അസിസ്റ്റന്റിന് കഴിയും.ഗൂഗിൾ അസിസ്റ്റന്റ് പ്ലേ സ്റ്റോറിൽ നിന്ന് ഡൗൺലോഡ് ചെയ്യാൻ സാധിക്കുന്ന വിധത്തിൽ ക്രമീകരിച്ചിട്ടുണ്ട്. 2017 ഒക്ടോബർ 4-നാണ് പ്ലേ സ്റ്റോറിൽ ഗൂഗിൾ അസിസ്റ്റന്റ് റിലീസ് ചെയ്തത്. 2018 മാർച്ച് 5ന് ശേഷം ഗൂഗിൾ അസിസ്റ്റന്റ് അപ്ഡേറ്റ് ലഭ്യമല്ല. ഗൂഗിൾ നേരിട്ട് ഗൂഗിൾ അസിസ്റ്റന്റ് അപ്ഡേറ്റ് ലഭ്യമാക്കിയത് കൊണ്ടാണ് പ്ലേ സ്റ്റോറിൽ നിന്ന് ഗൂഗിൾ അസിസ്റ്റന്റ് അപ്ഡേറ്റുകൾ ലഭ്യമല്ലാത്തത്. ലോകത്തിലെ ഏത് വിവരങ്ങളും വളരെ വേഗത്തിൽ ആക്സസ് ചെയ്യാൻ ഗൂഗിൾ അസിസ്റ്റന്റിന് കഴിയും. മറ്റുള്ള അസിസ്റ്റന്റിനെ അപേക്ഷിച്ച് ഗൂഗിൾ അസിസ്റ്റന്റ് ആണ് ഫോണുകളിൽ മികച്ചതായി നിൽക്കുന്നത്. 

കീബോർഡ് ഇൻപുട്ടിനെ പിന്തുണയ്‌ക്കുന്നുണ്ടെങ്കിലും ഉപയോക്താക്കൾ പ്രാഥമികമായി സ്വാഭാവിക ശബ്‌ദത്തിലൂടെ ഗൂഗിൾ അസിസ്റ്റന്റുമായി സംവദിക്കുന്നു. അസിസ്‌റ്റന്റിന് ചോദ്യങ്ങൾക്ക് ഉത്തരം നൽകാനും ഇവന്റുകളും അലാറങ്ങളും ഷെഡ്യൂൾ ചെയ്യാനും ഉപയോക്താവിന്റെ ഉപകരണത്തിലെ ഹാർഡ്‌വെയർ സെറ്റിംഗ്സ് ക്രമീകരിക്കാനും ഉപയോക്താവിന്റെ ഗൂഗിൾ അക്കൗണ്ടിൽ നിന്നുള്ള വിവരങ്ങൾ കാണിക്കാനും ഗെയിമുകൾ കളിക്കാനും മറ്റും കഴിയും. ഉപകരണത്തിന്റെ ക്യാമറയിലൂടെ വസ്തുക്കളെ തിരിച്ചറിയാനും ദൃശ്യ വിവരങ്ങൾ ശേഖരിക്കാനും, ഉൽപ്പന്നങ്ങൾ വാങ്ങുന്നതിനും പണം അയയ്ക്കുന്നതിനും അസിസ്റ്റന്റിന് കഴിയുമെന്നും ഗൂഗിൾ പ്രഖ്യാപിച്ചു.

സിഇഎസ്(CES) 2018-ൽ, ആദ്യത്തെ അസിസ്റ്റന്റ്-പവർ സ്‌മാർട്ട് ഡിസ്‌പ്ലേകൾ (വീഡിയോ സ്‌ക്രീനുകളുള്ള സ്മാർട്ട് സ്പീക്കറുകൾ) പ്രഖ്യാപിച്ചു, ആദ്യത്തേത് 2018 ജൂലൈയിൽ പുറത്തിറങ്ങി.2020-ൽ, ഗൂഗിൾ അസിസ്റ്റന്റ് ഇതിനകം 1 ബില്യണിലധികം ഉപകരണങ്ങളിൽ ലഭ്യമാണ്. ഗൂഗിൾ അസിസ്റ്റന്റ് 90-ലധികം രാജ്യങ്ങളിലും 30-ലധികം ഭാഷകളിലും ലഭ്യമാണ്, ഇത് പ്രതിമാസം 500 ദശലക്ഷത്തിലധികം ഉപയോക്താക്കൾ ഉപയോഗിക്കുന്നു.
## അവലംബം

വർഗ്ഗം:ഗൂഗിൾ സേവനങ്ങൾ
ഞാൻ ഞാൻ മാത്രം

മഞ്ഞിലാസിന്റെ ബാനറിൽ 1978ൽ ജോൺപോളിന്റെ കഥയ്ക്ക് തോപ്പിൽ ഭാസി സംഭാഷണവും തിരക്കഥയും എഴുതി ഐ വി ശശി സംവിധാനം ചെയ്ത് എം.ഓ ജോസഫ് നിർമ്മിച്ച ചലച്ചിത്രമാണ് ***ഞാൻ ഞാൻ മാത്രം*** (English:Njaan Njaan Maathram). മധു, ജയഭാരതി, ജോസ്,ശങ്കരാടി, സീമ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം ജി. ദേവരാജൻ  നിർവഹിച്ചിരിക്കുന്നു.

## താരനിര

*മധു
*ജയഭാരതി
*എം.ജി. സോമൻ
*സീമ
*ജോസ്
*ശങ്കരാടി
*ആറന്മുള പൊന്നമ്മ
*ബഹദൂർ
*കുതിരവട്ടം പപ്പു
*എൻ. ഗോവിന്ദൻകുട്ടി
*സുമിത്ര

## ഗാനങ്ങൾ
പി. ഭാസ്കരൻ എഴുതിയ വരികൾക്ക് ജി. ദേവരാജൻ ഈണം പകർന്നിരിക്കുന്നു. 

## അവലംബം

## പുറം കണ്ണികൾ
* 

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മധു-ജയഭാരതി ജോഡി
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ
നൂർ രാജ്ഞി

ജോർദാൻ രാജാവായിരുന്ന കിങ് ഹുസൈന്റെ വിധവയാണ് **നൂർ അൽ ഹുസൈൻ** എന്ന പേരിൽ അറിയപ്പെടുന്ന നൂർ രാജ്ഞി - **Noor Al-Hussein** (; born **Lisa Najeeb Halaby** on 23 August 1951). ലിസ നജീബ് ഹലബി എന്നായിരുന്നു ആദ്യകാല പേര്. 1978നും 199നും ഇടയിൽ ഹുസൈൻ രാജാവ് വിവാഹം ചെയ്ത നാലാമത്തെ ഭാര്യയാണ് ഇവർ. 
അഭയാർഥികൾ, കാണാതായ വ്യക്തികൾ, ദാരിദ്ര്യം, കാലാവസ്ഥ വ്യതിയാനം, നിരായൂധീകരണം തുടങ്ങിയ സാംസ്‌കാരിക മേഖലയിൽ പ്രവർത്തിക്കുന്ന അന്താരാഷ്ട്ര പൊതു പ്രവർത്തകയാണ് നൂർ രാജ്ഞി. പശ്ചിമേഷ്യ, ബാൾക്കൻസ്, മധ്യ, തെക്കുകിഴക്കൻ ഏഷ്യ, ലാറ്റിൻ അമേരിക്ക, ആഫ്രിക്ക എന്നിവിടങ്ങളിലാണ് ഇവരുടെ പ്രധാന സമാധാന പ്രവർത്തന മേഖല.
കാണാതായവർക്ക് വേണ്ടിയുള്ള അന്താരാഷ്ട്ര സമിതിയായ ഇന്റർനാഷണൽ കമ്മീഷൻ ഓൺ മിസ്സിങ് പേഴ്‌സൺസ് എന്ന സമിതിയുടെ ബോർഡ് ഓഫ് കമ്മീഷണേഴ്‌സിൽ ദീർഘകാലമായി അംഗമാണ് നൂർ രാജ്ഞി. 
2011-ൽ, 150 ൽ അധികം രാജ്യങ്ങൾ അംഗങ്ങളായ യുണൈറ്റ്ഡ് വേൾഡ് കോളേജ്‌സ് എന്ന വിദ്യാഭ്യാസ മേഖലയിലെ സംഘടനയുടെ പ്രസിഡന്റായിരുന്നു ഇവർ.  ആണവായുധങ്ങളുടെ നിർവ്യാപനത്തിനായുള്ള ഗ്ലോബൽ സീറോ എന്ന കാംപയിന്റെ പ്രധാന വക്താവുമാണ് നൂർ രാജ്ഞി. 2015ൽ, പൊതു സേവനത്തിനുള്ള വുഡ്രോ വിൽസൺ അവാർഡ് നേടിയിട്ടുണ്ട് ഇവർ. 

## ആദ്യകാല ജീവിതം, കുടുംബം

## വിദ്യാഭ്യാസം

## ഔദ്യോഗിക ജീവിതം

## വിവാഹം, കുട്ടികൾ

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
വർഗ്ഗം:1951-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അറബ് രാജ്ഞിമാർ
വർഗ്ഗം:ഇസ്ലാമിലേക്ക് മാറിയവർ
ഔറംഗബാദ് റെയിൽവേ സ്റ്റേഷൻ

സെക്കുന്ദരാബാദ് – മന്മാദ് സെക്ഷനിൽ സ്ഥിതിചെയ്യുന്ന ഒരു റെയിൽവേ സ്റ്റേഷനാണ് **ഔറംഗബാദ് റെയിൽവേ സ്റ്റേഷൻ**. സൗത്ത് സെൻട്രൽ റെയിൽവേ സോണിൻറെ നന്ദേട് ഡിവിഷനിൽ വരുന്ന റെയിൽവേ സ്റ്റേഷനാണ് ഇത്. പ്രമുഖ നഗരങ്ങളായ ഹൈദരാബാദ്, ഡൽഹി, നിസാമുദ്ദീൻ, നാഗ്പൂർ, നാസിക്, പൂനെ, നന്ദേട് എന്നീ നഗരങ്ങളുമായി റെയിൽ കണക്ഷൻ ഉണ്ട്.
 
## കണക്ഷൻ
 
ഔറംഗബാദിന് മുംബൈ, ഡൽഹി, ഹൈദരാബാദ്, നിസാമുദ്ദീൻ, നന്ദേട്, നാഗ്പൂർ, നാസിക്, പൂനെ തുടങ്ങിയ നഗരങ്ങളുമായി റെയിൽ കണക്ഷൻ ഉണ്ട്. ഔറംഗബാദ് ജന ശദാബ്തി എക്സ്പ്രസ്സ്‌ ആണ് മുംബൈയിലേക്കുള്ള വേഗമാർന്ന ട്രെയിൻ.  
 

## അവലംബം

 
## പുറത്തേക്കുള്ള കണ്ണികൾ
* Indian Railways website
 
വർഗ്ഗം:ഉത്തർപ്രദേശിലെ തീവണ്ടിനിലയങ്ങൾ
വനബന്ധു കല്യാൺ യോജന

കേന്ദ്ര സർക്കാർ ആവിഷ്കരിച്ചു നടപ്പിലാക്കിയ ഒരു സാമൂഹ്യക്ഷേമ പദ്ധതിയാണ് **വനബന്ധു കല്യാൺ യോജന**. പന്ത്രണ്ടാം പഞ്ചവത്സരപദ്ധതിയുടെ ഭാഗമായി  2014 ഒക്ടോബർ 8 ന് കേന്ദ്ര പട്ടികവർഗ്ഗ ക്ഷേമ വകുപ്പ് മന്ത്രി ജുവൽ ഒറാം ആണ് പദ്ധതി ഉദ്ഘാടനം ചെയ്തത്. ഇന്ത്യയിലെ പട്ടികവർഗ്ഗത്തിൽ പെട്ട ജനവിഭാഗങ്ങളുടെ സമഗ്ര വികസനത്തിനും ക്ഷേമാത്തിനുമാണ് പദ്ധതി ഊന്നൽ കൊടുക്കുന്നത്. ആരംഭത്തിൽ ആന്ധ്രാപ്രദേശ്, മദ്ധ്യപ്രദേശ്, ഹിമാചൽ‌പ്രദേശ്, തെലുങ്കാന, ഒഡിഷ, ഝാർഖണ്ഡ്‌, ഛത്തീസ്‌ഗഢ്, രാജസ്ഥാൻ, മഹാരാഷ്ട്ര, ഗുജറാത്ത് എന്നീ സംസ്ഥാനങ്ങളിലെ 33% പട്ടികവർഗ്ഗ ജനസംഖ്യയുള്ള ബ്ലോക്കുകൾ ആയിരിന്നു പദ്ധതിക്കായ് തിരഞ്ഞെടുത്തിരുന്നത്. നിലവിൽ ഇന്ത്യയിലെ മുഴുവൻ പട്ടികവർഗ്ഗ ജനങ്ങളും ഈ പദ്ധതിക്ക് കീഴിൽ വരുന്നുണ്ട്.
## ഇതും കാണുക
*സൻസദ് ആദർശ് ഗ്രാം യോജന
*ദീൻ ദയാൽ ഉപാദ്ധ്യായ അന്ത്യോദയ യോജന
*അന്ത്യോദയ അന്ന യോജന

## അവലംബം

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
ഗാരി, ഇന്ത്യാന

അമേരിക്കയിലെ ഇന്ത്യാന സംസ്ഥാനത്തെ ഒരു നഗരമാണ് **ഗാരി** (/ɡɛəri/)

2010ലെ യുണൈറ്റഡ് സ്റ്റേറ്റ്സ് സെൻസസ് പ്രകാരം  ജനസംഖ്യ 80,294 ആയിരുന്ന മിഷിഗൺ തടാകത്തോട് ചേർന്ന് സ്ഥിതി ചെയ്യുന്ന ഗാരിഇന്ത്യാന സംസ്ഥാനത്തെ ഏറ്റവും വലിയ ഒമ്പതാമത്തെ നഗരമാണ്. വലിയ സ്റ്റീൽ മില്ലുകൾക്ക് പ്രശസ്തമായ ഇവിടെയാണ് ജാക്സൺ കുടുംബത്തിന്റെ ജന്മസ്ഥലം.

## ശ്രദ്ധേയരായ വ്യക്തികൾ

### ദ ജാക്സൺസ്
[ലഘുചിത്രം|[മൈക്കൽ ജാക്സൺ|മൈക്കൽ ജാക്സന്റെ ഗാരിയിലെ ബാല്യകാല വസതി 2009-ലെ മരണശേഷം.]] ആധുനിക സംഗീതത്തെ മാറ്റി മറിച്ച സംഗീത കുടുബമായ
ദ ജാക്സൺ 5 ന്റെ കുടുംബത്തിന്റെയും ജന്മസ്ഥലമാണ് ഗാരി.1950 ൽ ആണ്, ജോസഫും and കാതറീൻ ജാക്സണും ഈസ്റ്റ് ഷിക്കാഗൊയിൽ നിന്ന് ഗാരിയിലെ 2300 ജാക്സൺ സ്ട്രീറ്റിലെ രണ്ടു മുറി വീട്ടിലേക്ക് താമസം മാറ്റിയത്. 1989-ൽ ജാക്സൺ സഹോദരങ്ങൾ 2300 ജാക്സൺ സ്ട്രീറ്റ് എന്ന പേരിൽ ആൽബം പുറത്തിറക്കിയിട്ടുണ്ട്.

## അവലംബം
ഫെലിക്‌സ് അലോൻസൊ കാന്റോ

പ്രമുഖ സ്പാനിഷ് രാഷ്ട്രീയക്കാരനും അൽതാഫുല്ലയിലെ മേയറും സ്‌പെയിൻ പന്ത്രണ്ടാം നിയമനിർമ്മാണ സഭ-
കോൺഗ്രസ്സിലെ ഡെപ്യൂട്ടിയുമാണ് **ഫെലിക്‌സ് അലോൻസൊ കാന്റോ** (സ്പാനിഷ് :Félix Alonso Cantorné )

## ജീവചരിത്രം
1959 ഓഗസ്റ്റ് എട്ടിന് സ്‌പൈനിലെ ബാഴ്‌സലോണയിൽ  ജനിച്ചു. ബാഴ്‌സലോണിയ സർവ്വകലാശാലയിൽ നിന്ന് ഭൂമിശാസ്ത്രത്തിൽ ബിരുദം നേടി. 1976ൽ കാറ്റലോണിയ എക്‌സ്പ്രസ് പത്രപ്രവർത്തകനായി. 1981 മുതൽ സ്‌പോർട് ദിനപത്രത്തിൽ ജോലി ചെയ്തു.1981ൽ അദ്ദേഹം ബൈക്‌സ് ഗ്വിനാഡോ നിവാസികളുടെ അസോസിയേഷനിൽ ചേർന്നു
## രാഷ്ട്രീയ ജീവിതം
2007ലെ സ്പാനിഷ് മുൻസിപ്പൽ തിരഞ്ഞെടുപ്പിൽ അൽറ്റാഫുള്ളയെ പ്രതിനിധീകരിച്ചു. നിരവധി തവണ അൽതാഫുള്ളയിൽ നിന്ന് മുൻസിപ്പൽ കൗൺസിലറായി. 2011ൽ അൽതാഫുള്ള മേയറായി തിരഞ്ഞടുക്കപ്പെട്ടു.
ടർറഗോൺസ് ലോക്കൽ കൗൺസിൽ അംഗമായിരുന്ന കാലത്ത് ബിസിഎന്നിന്റെ വേൾഡ് (BCN World) പ്രോജക്ടിനെ പരസ്യമായി എതിർത്തു. 
2015ലെ സ്പാനിഷ് മുൻസിപ്പൽ തിരഞ്ഞെടുപ്പിൽ വീണ്ടും അൽതാഫുള്ളയുടെ മേയറായി തിരഞ്ഞെടുക്കപ്പെട്ടു. 2015ലെയും 2016ലേയും സ്പാനിഷ് പൊതുതിരഞ്ഞെടുപ്പിൽ ടർറഗോണയെ പ്രതിനിധീകരിച്ച് ഡെപ്യൂട്ടിയായി തിരഞ്ഞടുക്കപ്പെട്ടു.
കാറ്റലോണിയയുടെ 127ആമത് പ്രസിഡന്റായിരുന്ന പാസ്‌ക്വൽ മരഗല്ല് പ്രസിഡന്റായ 2003-2006 കാലത്ത് കാറ്റാലൻ ബ്രോഡ്കാസ്റ്റിങ് കോർപ്പറേഷന്റെ ഉപദേശക സമിതി അംഗമായിരുന്നു ഫെലിക്‌സ്. 2006ൽ ഇൻസ്റ്റിറ്റിയൂഷണൽ റിലേഷൻസിൽ ഡയറക്ടർ ജനറലായിരുന്നു.

## അവലംബം

വർഗ്ഗം:സ്പാനിഷ് ഭാഷ
ഒന്നാണു നമ്മൾ

1984ൽ കലൂർ ഡെന്നീസ്കഥയെഴുതി പി ജി വിശ്വംഭരൻ സംവിധാനം ചെയ്ത ചലച്ചിത്രമാണ് ***ഒന്നാണു നമ്മൾ***. മമ്മൂട്ടി,മോഹൻലാൽ,സീമ,അടൂർ ഭാസി തുടങ്ങിയവർ അഭിനയിച്ചിരിക്കുന്നു. ഇളയരാജയുടെ സംഗീതം , ജി മുരളിയുടെ ചിത്രസംയോജനം രാമചന്ദ്രബാബുവിന്റെ ഛായാഗ്രഹണം എന്നിവ ഈ ചിത്രത്തിന്റെ സവിശേഷതകളാണ്.
## താരനിര

## കഥാതന്തു
ശാന്തമായി ഒഴുകുന്ന ജീവിതനദിയിൽ വീഴുന്ന സംഭവങ്ങൾ ജീവിതഗതിക്കുണ്ടാക്കുന്ന അപ്രതീക്ഷിത മാറ്റങ്ങളാണ് ഈ ചിത്രത്തിന്റെ കഥാതന്തു.
ബാങ്ക് ഓഫീസരായ സേതുവും( മമ്മൂട്ടി) നിർമ്മലയും( സീമ )മകൾ സോണിമോളും(ബേബി ശാലിനി) സുഖവും ശാന്തവുമായി ജീവിക്കുന്നു. നിർമ്മലയുടെ  അനിയത്തി സീത (പൂർണ്ണിമ ജയറാം) കോളജിൽ പഠിക്കുന്നു. അവളെ കണ്ട് ഇഷ്ടപ്പെട്ട് നന്ദഗോപാൽ (മോഹൻലാൽ) അവളുടെ പിറകെ കൂടുന്നു. അയാൾ സേതുവിന്റെ കുടുംബവുമായി അടുക്കുന്നു. അയാളുടെ കുസൃതികലർന്ന പെരുമാറ്റത്തിലൂടെ അയാൾ എല്ലാവർക്കും പ്രിയങ്കരനാകുന്നു. വിവാഹം തീരുമാനിക്കുന്നു. പക്ഷേ ഒരു അപകടത്തിൽ നന്ദു മരിക്കുന്നു. ആ ഷോക്ക് അവസാനിക്കും മുമ്പ് ഗർഭിണിയായ  നിർമ്മല ഒരു വീഴ്ചയിൽ ചലനശേഷിയും സംസാരശേഷിയും നഷ്ടപ്പെട്ട് കിടപ്പിലാകുന്നു. തളർച്ചയിലുള്ള ആ കുടുംബത്തിന്റെ രക്ഷക്കായി എല്ലാവരും കൂടി നിർബന്ധിച്ച സേതുവും സീതയും തമ്മിലുള്ള വിവാഹം നടത്തുന്നു. പക്ഷേ കുറച്ച് നാൾക്കകം നിർമ്മല ജീവിതത്തിലേക്ക് തിരിച്ചുവരുന്നു. വീട്ടിൽ സന്തോഷവും ആശങ്കകളൂം നിറയുന്നു. പ്രശ്നം അവസാനിപ്പിക്കാനായി സീത ജീവിതം അവസാനിപ്പിക്കുന്നു.

## പാട്ടരങ്ങ്
ബിച്ചുതിരുമലയുടെ വരികൾക്ക് ഇളയരാജ സംഗീതം നൽകിയിരിക്കുന്നു 

## അവലംബം

## പുറം കണ്ണീകൾ
* 
## ചിത്രം കാണൂക
ഒന്നാണു നമ്മൾ 1984

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:മോഹൻലാൽ-പൂർണ്ണിമ ജയറാം ജോഡി
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ഇളയരാജ സംഗീതം നൽകിയ മലയാളചലച്ചിത്രങ്ങൾ
നിക്കോൺ ഡി7000

2010 സെപ്റ്റംബർ 10-നു നിക്കോൺ കമ്പനി പ്രഖ്യാപിച്ച 16.2 മെഗാപിക്സൽ ഡിജിറ്റൽ സിംഗിൾ-ലെൻസ്‌ റിഫ്ലക്സ് (ഡിഎസ്എൽആർ) ക്യാമറയാണ് **നിക്കോൺ ഡി7000**.  ഇത് പ്രഖ്യാപിക്കപ്പെട്ട സമയത്ത് പ്രൊഫഷണൽ ഡി300എസ് ക്യാമറയ്ക്കും മിഡ്റേഞ്ച് ഡി90 ക്യാമറയ്ക്കും ഇടയിൽ പുതിയ ക്ലാസ്സ്‌ ആയിരുന്നു.  is a 16.2-megapixel digital single-lens reflex camera (DSLR) model announced by Nikon on September 15, 2010. At the time of announcement, it was a new class of camera placed between the professional D300S and the midrange D9.  

2011-ൽ നിക്കോൺ ഡി7000 4 പ്രമുഖ അവാർഡുകൾ സ്വന്തമാക്കി: ദി റെഡ് ഡോട്ട് പ്രോഡക്റ്റ് ഡിസൈൻ, ടിപയുടെ ‘ബെസ്റ്റ് ഡി-എസ്എൽആർ അഡ്വാൻസ്‌ഡ്’ വിഭാഗം, ഐസയുടെ ‘യൂറോപ്പിയൻ അഡ്വാൻസ്‌ഡ് എസ്എൽആർ ക്യാമറ 2011-2012’, ക്യാമറജിപി ജപ്പാൻ 2011 റീഡർസ് അവാർഡ്‌. 

## സവിശേഷതകൾ

* സോണി ഐഎംഎക്സ്071 16.2 മെഗാപിക്സൽ സിമോസ് സെൻസർ, 4.78 മൈക്രോമീറ്റർ പിക്സൽ സൈസ് നിക്കോൺ ഡിഎക്സ് ഫോർമാറ്റ്‌ 
* നിക്കോൺ എക്സ്പീഡ് 2 ഇമേജ്/വീഡിയോ പ്രോസസ്സർ
* മോണോ സൗണ്ട്, സ്റ്റീരിയോ എക്ക്സ്റ്റർനൽ മൈക്ക് സപ്പോർട്ട്, ഫിലിം ചെയ്യുന്ന സമയത്ത് ഓട്ടോ ഫോക്കസ്സോടുകൂടി ഫുൾ എച്ഡി 1080പി (സെക്കണ്ടിൽ 24 ഫ്രെയിമുകൾ) മൂവി മോഡ്.
* രണ്ട് യൂസർ-കസ്റ്റം മോഡുകൾ
* ബിൾഡ് ഇൻ സെൻസർ ക്ലീനിംഗ് സിസ്റ്റം
* ഫയൽ ഫോർമാറ്റുകൾ: ജെപെഗ്, നെഫ്, എംഒവി
* ജിപിഎസ് യൂണിറ്റ് കണക്റ്റ് ചെയ്യുന്നത് സപ്പോർട്ട് ചെയ്യുന്നു

## സ്വീകരണം

പുറത്തിറങ്ങിയത് മുതൽ നിക്കോൺ ഡി7000 മികച്ച റിവ്യൂകൾ ആണു ലഭിച്ചത്, വിലകൂടിയ ഡി300എസ്സിനേക്കാൾ അപ്രാപ്യവും ഡി90-നേക്കാൾ മികച്ചതും ആണെന്ന് പലരും അഭിപ്രായപ്പെട്ടു.  ഡിജിറ്റൽ ഫോട്ടോഗ്രഫി റിവ്യൂ ക്യാമറയ്ക്ക് 80% സ്കോർ നൽകി, ക്യാമറയുടെ സവിശേഷതകളും ചിത്രത്തിൻറെ മികവും പ്രകീർത്തിക്കപ്പെട്ടു.  സിനെറ്റ് റിവ്യൂവിൽ എഡിറ്റർസ് ചോയിസ് അവാർഡിൽ അഞ്ചിൽ നാല് സ്റ്റാർ ലഭിച്ചു.

നിക്കോൺ കോർപ്പറേഷൻ ടോക്കിയോ ആസ്ഥാനമായ ഒരു ബഹുരാഷ്ട്ര കമ്പനിയാണ്. കൂടുതലായും ഛായാഗ്രാഹണവുമായി ബന്ധപ്പെട്ട ഉത്പന്നങ്ങളാണ് നൈക്കോൺ നിർമ്മിക്കാറ്. ക്യാമറ, ദൂരദർശിനി, മൈക്രോസ്കോപ്പ്, ലെൻസ് എന്നിവ അടങ്ങുന്ന ഈ ഉൽപ്പന്നനിരയുടെ ഉത്പാദനത്തിൽ ലോകത്തിൽ രണ്ടാം സ്ഥാനമാണ് നിക്കോണിനുള്ളത്. കാനൺ, കാസിയോ, കൊഡാക്ക്, സോണി, പെന്റാക്സ്, പാനസോണിക്, ഫൂജിഫിലിം, ഒളിമ്പസ് എന്നിവയാണ് നിക്കോണിൻറെ മുഖ്യ എതിരാളികൾ.

1917-ൽ നിഹോൺ കൊഗാക്കു കോഗ്യോ കബുഷികിഗൈഷാ എന്ന പേരിലായിരുന്നു ഈ കമ്പനി പ്രവർത്തിച്ചുതുടങ്ങിയത്. 1988-ൽ നിക്കോൺ കോർപ്പറേഷൻ എന്ന് ഈ കമ്പനിയെ പുനർനാമകരണം ചെയ്തു. ജപ്പാനിലെ തന്നെ മിത്സുബിഷി ഗ്രൂപ്പിൻറെ ഭാഗമാണ് നിക്കോൺ. നിക്കോൺ എന്ന നാമം 1946-ൽ തന്നെ നിഹോൺ കൊഗാക്കു എന്ന വാക്കും സീസ് ഇകോൺ എന്ന വാക്കും സം‌യോജിപ്പിച്ച് ഉപയോഗിച്ച് തുടങ്ങിയിരുന്നു.
 
## അവലംബം
 

## പുറത്തേക്കുള്ള കണ്ണികൾ
 
* Nikon D7000 – Nikon global website 
* Digitutor Nikon D7000  Nikon (needs Adobe Flash)
* Nikon D7000 Manual Nikon
* Nikon D7000 Review – Digital Photography Review website
 
വർഗ്ഗം:ആൻഡ്രോയ്ഡ് ഉപകരണങ്ങൾ
സിൻക്രണസ് ട്രാൻസ്പോർട്ട് മോഡൃൂൾ-I (STM-I)

ഒപ്റ്റിക്കൽ ശ്യംഘലയിലൂടെ വിവരവിനിമയത്തിനുപയോഗിക്കുന്ന ITU-T അടിസ്ഥാനമാതൃകയാണിത്. ഇതിൽ ബിറ്റുകളുടെ പ്രവാഹ നിരക്ക് 155.2 Mbps ആയിരിക്കും .വേഗത കൂടിയ STM-4,STM-16,STM-64,STM-256 മാതൃകകളും നിലവിലുണ്ട്.9 നിരകളിലും ,270 വരികളിലും ബെറ്റൂകൾ ചേർത്തുവച്ച  ഘടനരീതിയാണ് STM-1 ന്റേത്.
വർഗ്ഗം:വാർത്താവിനിമയം